
Евразия экономикалык бирлигинин жалпы электр энергия рыногунда электр энергиясын өз ара соодалоо эрежелерин бекитүү жөнүндө 


	2014-жылдын 29-майындагы Евразия экономикалык бирлиги жөнүндө келишимдин 81-беренесин ишке ашыруу максатында жана Евразия экономикалык бирлигинин жалпы электр энергия рыногу жөнүндө протоколдун (аталган Келишимдин № 21 тиркемеси) 6-пунктуна ылайык Евразиялык өкмөттөр аралык кеңеши чечти:
	1. Тиркелген Евразия экономикалык бирлигинин жалпы электр энергия рыногунда электр энергиясын өз ара соодалоо эрежелери бекитилсин.
	2. Ушул Чечим 2025-жылдын 1-январынан тартып күчүнө кирет.

БЕКИТИЛДИ

Евразиялык өкмөттөр аралык
Кеңешинин 2023-жылдын
26-октябрындагы № 5 чечими менен

Евразия экономикалык бирлигинин жалпы электр энергия 
рыногунда электр энергиясын өз ара соодалоо
ЭРЕЖЕЛЕРИ

I. Жалпы жоболор

1. Ушул Эрежелер Евразия экономикалык бирлигинин жалпы электр энергия рыногу жөнүндө протоколго (2014-жылдын 29-майындагы Евразия экономикалык бирлиги жөнүндө келишимдин № 21 тиркемеси) (мындан ары – Протокол) ылайык Евразия экономикалык бирлигинин жалпы электр энергия рыногунда электр энергиясын өз ара соодалоону (мындан ары тиешелүүлүгүнө жараша – электр энергиясын өз ара соодалоо, Бирлик) жөнгө салат.
2. Ушул Эрежелердин максаттары үчүн төмөнкүлөрдү билдирген түшүнүктөр пайдаланылат:
«соода валютасы» – электр энергиясын сатып алуу жана сатуу боюнча баа өтүнмөлөрүн жана электр энергиясынын борборлоштурулган соодасында бааны аныктоо үчүн пайдаланылган валюта;
«электр энергиясын коммерциялык эсепке алуу» – электр энергиясын эсепке алуу пункттарында кабыл алынган (өткөрүлгөн) санынын өлчөмүн ченөө жыйынтыктарын чогултуу, кайра иштетүү, сактоо жана өткөрүп берүү боюнча, ошондой эле мындай жыйынтыктардын негизинде мамлекеттер аралык түйүндөр аркылуу электр энергиясынын сальдо-агымынын факт жүзүндөгү маанисин калыпка салуу боюнча иш-аракеттердин жыйындысы;
«электр энергиясынын сальдо-агымынын пландык мааниси» – эсептик мезгилдин ар бир сааты үчүн мамлекеттер аралык түйүндөр аркылуу жеткирүү (өткөрүү) үчүн пландаштырылган электр энергиясынын көлөмү. Электр энергиясынын сальдо-агымынын пландык мааниси мамлекеттер аралык түйүнгө кирген бардык мамлекеттер аралык электр линиялары боюнча электр энергиясынын агымдарынын суммасы катары аныкталат жана электр энергиясынын агымы Бирликтин мүчө мамлекетинин электр энергетика системасына карай багытталганда оң деп жана электр энергиясынын агымы мүчө мамлекеттин электр энергетика системасынан чыгып багытталганда терс деп кабыл алынат;
«сатып алуучу» – Бирликтин жалпы электр энергия рыногунда электр энергиясын сатып алуучу Бирликтин жалпы электр энергия рыногунун катышуучусу;
«электр энергиясынын сальдо-агымынын сааттык четтөөсү» – электр энергиясынын сальдо-агымынын факт жүзүндөгү жана пландык маанилеринин ортосундагы айырма;
«коммерциялык эсепке алуу аспаптары» – өткөрүп берилген (алынган) электр энергиясынын факт жүзүндөгү көлөмүн аныктоо үчүн пайдаланылуучу, Бирликтин мүчө мамлекеттеринин мыйзамдарына ылайык колдонууга уруксат берилген техникалык түзүлүштөр;
«сатуучу (жеткирүүчү)» – Бирликтин жалпы электр энергия рыногунда электр энергиясын саткан (жеткирген) Бирликтин жалпы электр энергия рыногунун катышуучусу;
«электр энергиясынын тең салмактуу көлөмү» – сооданын катышуучуларынын баа өтүнмөлөрүнө ылайык алдын ала суткаларга электр энергиясынын борборлоштурулган соодасынын жыйынтыгы боюнча суроо-талаптын жана сунуштун балансын түзүүнүн натыйжалары боюнча аныкталган электр энергиясын сатып алуу-сатуу боюнча бүтүмдөрдүн көлөмү;
«электр энергиясына карата тең салмактуу баалар» – сооданын катышуучуларынын баа өтүнмөлөрүнө ылайык алдын ала суткаларга электр энергиясынын борборлоштурулган соодасынын жыйынтыгы боюнча суроо-талаптын жана сунуштун балансын түзүүнүн натыйжасында белгиленген баалар;
«электр энергиясынын сальдо-агымынын суткалык сааттык графиги» – Бирликтин жалпы электр энергия рыногунда алдын ала суткаларга электр энергиясынын борборлоштурулган соодасынын, эгерде ал ар кандай мамлекеттер аралык түйүндөр аркылуу өткөн учурда электр энергиясын (кубаттуулугун) соодалык эмес мамлекеттер аралык берүү боюнча пландык (болжолдуу) көлөмдүн жыйынтыгы боюнча эки тараптуу эркин келишимдер, мөөнөттүү контракттар жана электр энергиясын сатып алуу-сатуу келишимдери боюнча пландык жеткирүү көлөмдөрүнүн, ошондой эле үчүнчү өлкөлөргө (үчүнчү өлкөлөрдөн) электр энергиясын (кубаттуулугун) мамлекеттер аралык берүүнүн жана электр энергиясын берүүнүн пландык көлөмдөрүнүн негизинде аныкталган, келерки суткага мамлекеттер аралык түйүндөр аркылуу электр энергиясынын сальдо-агымынын пландык сааттык маанилери; 
«соода сессиясы» – мөөнөттүү контракттар боюнча же алдын ала суткаларга электр энергиясынын борборлоштурулган соодасына катышуучулардын баа өтүнмөлөрү бериле турган, аларды салыштыруу жүргүзүлгөн жана бүтүмдөр түзүлгөн мезгил;
«эсепке алуу пункту» – берилген (алынган) электр энергиясынын санын факт жүзүндө аныктоо үчүн пайдаланылуучу эсепке алуу аспаптары орнотулган Бирликтин мүчө мамлекеттеринин чектеш электр энергетика системаларынын түйүндүк жана (же) системалык операторлору тарабынан аныкталуучу мамлекеттер аралык электр линияларынын курамындагы түйүндүк инфратүзүм объекти;
«ыйгарым укуктуу клирингдик уюм» – Бирликтин жалпы электр энергия рыногунда алдын ала суткаларга электр энергиясын мөөнөттүү контракттар же борборлоштурулган соода боюнча электр энергиясынын борборлоштурулган соодасынын жыйынтыктары боюнча түзүлгөн келишимдерден келип чыгуучу аткарыла турган милдеттенмелерди аныктоого, милдеттенмелердин аткарылышын камсыз кылуу системасынын иштешин уюштурууга электр энергиясынын борборлоштурулган соодасынын тиешелүү операторунун чечими менен ыйгарым укук берилген, ошондой эле кошулуу жөнүндө келишимде аныкталган учурларда жана тартипте алдын ала суткаларга мөөнөттүү контракттарды же бүтүмдөрдү түзүүдө Бирликтин жалпы электр энергия рыногунун катышуучуларынын коммерциялык өкүлү катары чыккан Бирликтин жалпы электр энергия рыногунун инфаструктуралык уюму. Ыйгарым укуктуу клирингдик уюм Бирликтин жалпы электр энергия рыногунда өз ишин электр энергиясынын борборлоштурулган соодасынын операторунун иши менен же ыйгарым укуктуу эсептик уюмунун иши менен айкалыштыра алат, эгерде мындай айкалыштыруу бул уюм иштеп жаткан Бирликтин мүчө мамлекетинин юрисдикциясындагы мыйзамдарда тыюу салынбаса;
«ыйгарым укуктуу эсептик уюм» –электр энергиясын мөөнөттүү контракттар боюнча электр энергиясынын борборлоштурулган соодасынын же алдын ала суткаларга электр энергиясынын борборлоштурулган соодасынын жыйынтыктары боюнча түзүлгөн бүтүмдөр боюнча финансылык эсептерди жүргүзүүгө электр энеригиясынын борборлоштурулган соодасынын тиешелүү операторунун чечими менен ыйгарым укук берилген уюм. Ыйгарым укуктуу эсептик уюм Бирликтин жалпы электр энергия рыногунда өз ишин ыйгарым укуктуу клирингдик уюмдун иши менен айкалыштыра алат, эгерде мындай айкалыштыруу бул уюм иштеп жаткан Бирликтин мүчө мамлекетинин юрисдикциясындагы мыйзамдарда тыюу салынбаса;
«баа өтүнмөсү» – сатып алуу сатуу пландаштырылган электр энергиясынын ар бир көлөмү үчүн сунушталган бааларды жана (же) башка параметрлер көрсөтүлүп, ошондой эле Бирликтин жалпы электр энергия рыногунун мындай катышуучусунда Бирликтин мүчө мамлекетинин ар кандай мамлекеттер аралык түйүндөрү аркылуу электр энергиясын сатып алуу (сатуу) мүмкүнчүлүгү болгон учурда сооданын багыты (багыттары) көрсөтүлүп, тиешелүү жеткирүү мезгилинин ар бир саатына электр энергиясын жеткирүүчүнүн сатуу же сатып алуучунун сатып алуу ниетин чагылдырган документ.;
«электрондук идентификация» – тиешелүү жактын уникалдуу идентификациясын камсыздоого жол берген электрондук колтамга каражаттарын жана электрондук колтамганын тиешелүү ачкычынын сертификатын пайдалануу менен же башка ыкмалар аркылуу ишке ашырылышы мүмкүн болгон электрондук документ жүгүртүү процессинде Бирликтин жалпы электр энергия рыногунун субъектисинин атынан электрондук документтерге кол коюуга жана башка юридикалык мааниге ээ аракеттерди жасоого ыйгарым укуктуу адамды техникалык идентификациялоо жана аутентификациялоо процесси.
Ушул Эрежелерде пайдаланылган башка түшүнүктөр Протоколдо жана Протоколдун 5-пунктунун биринчи абзацында жана 7 жана 8-пункттарында каралган эрежелерде аныкталган маанилерде колдонулат. 
3. Бирликтин ар кандай мүчө мамлекеттеринин (мындан ары – мүчө мамлекеттер) юридикалык жактары болуп саналган, Бирликтин жалпы электр энергия рыногунун катышуучуларынын ортосундагы электр энергиясын өз ара соодалоо төмөнкүдөй жолдор менен жүзөгө ашырылат:
эки тараптуу эркин келишимдер боюнча электр энергиясын өз ара соодалоо;
электр энергиясынын борборлоштурулган соодасы, анын ичинде мөөнөттүү контракттар боюнча электр энергиясынын борборлоштурулган соодасы (мындан ары – мөөнөттүү контракттар боюнча борборлоштурулган соода) жана алдын ала суткаларга сааттык көлөмдөрдө электр энергиясынын борборлоштурулган соодасы (мындан ары – алдын ала суткаларга борборлоштурулган соода);
электр энергиясынын факт жүзүндөгү сальдо-агымдарынын пландык маанилерден сааттык четтөөлөрүн жөнгө салуу (мындан ары – электр энергиясынын сальдо-агымдарынын сааттык четтөөлөрү).
Электр энергиясын өз ара соодалоодо менчик укугун өткөрүп берүү Бирликтин жалпы электр энергия рыногунун катышуучусу электр энергиясын сатуучу (жеткирүүчү) болуп саналган мүчө мамлекеттин мамлекеттик чек арасынын кесилишиндеги жана башка мүчө мамлекеттер менен жалпы мамлекеттик чек аралары болбогон мүчө мамлекеттин сатуучусу (жеткирүүчүсү) Бирликтин жалпы электр энергия рыногунун катышуучусу болуп саналган учурларды кошпогондо, чектеш мүчө мамлекеттин жериндеги мамлекеттер аралык түйүндө жүзөгө ашырылат.
Башка мүчө мамлекеттер менен жалпы мамлекеттик чек аралары болбогон мүчө мамлекеттин сатуучусу (жеткирүүчүсү) Бирликтин жалпы электр энергия рыногунун катышуучусу болуп саналган учурларда, менчик укугун өткөрүп берүү башка мүчө мамлекеттер менен жалпы чек аралары бар мүчө мамлекеттин мамлекеттик чек арасынын кесилишиндеги жана ушул мүчө мамлекетке жана башка мүчө мамлекеттер менен жалпы мамлекеттик чек аралары болбогон мүчө мамлекетке чектеш мамлекеттин жериндеги мамлекеттер аралык түйүндө жүзөгө ашырылат.
[bookmark: _GoBack]«Туюк схема» боюнча электр энергиясын керектөөчүлөрдү электр менен камсыздоо жүзөгө ашырылуучу мамлекеттер аралык электр линиялары өз алдынча мамлекеттер аралык түйүнгө бөлүнөт.
Бирликтин жалпы электр энергия рыногунда электр энергиясынын өз ара соодасы жүзөгө ашырылуучу (анын ичинде «туюк схемалар» боюнча электр менен камсыздоого байланышкан Бирликтин жалпы электр энергия рыногунун катышуучуларынын ортосундагы) мамлекеттер аралык түйүндөр тиркемеге ылайык тизмекте аныкталган.
4. Электр энергиясын өз ара соодалоо ишине мүчө мамлекеттердин мыйзамдарына ылайык мүчө мамлекеттердин ички дүң электр энергия рынокторунун субъекттери болуп саналган, электр энергиясын өз ара соодалоого мүмкүнчүлүк алган жана төмөнкүлөрдү жүзөгө ашырган юридикалык жактар катышат:
электр энергиясын сатууну (жеткирүүнү);
электр энергиясын сатып алууну;
мүчө мамлекет тарабынан ыйгарым укук берилген уюм катары электр энергиясынын сальдо-агымдарындагы сааттык четтөөлөрдү жөнгө салууну (мындан ары – четтөөлөрдү жөнгө салууга ыйгарым укуктуу уюм).
Мүчө мамлекеттин ички дүң электр энергия рыногунун субъектисинин Бирликтин жалпы электр энергия рыногунда жеткирүүчү, сатып алуучу же четтөөлөрдү жөнгө салууга ыйгарым укуктуу уюм катары катышуу статусун аныктоо мүчө мамлекеттин мыйзамдарына ылайык, анын ичинде Протоколдун 17 – 20-пункттарынын жоболорун эске алуу менен жүзөгө ашырылат.
Протоколдун 20-пунктунун бешинчи абзацында каралган учурда тиешелүү мүчө мамлекет тарабынан электр энергиясын берүү жана (же) оперативдик-диспетчердик башкаруу боюнча ишмердиктен электр энергиясын өндүрүү жана (же) сатып алуу-сатуу боюнча иш-аракеттерди юридикалык жактан ажыратууну жүзөгө ашырган ички дүң электр энергия рынокторунун субъекттерине Бирликтин жалпы электр энергия рыногуна кирүүгө мүмкүнчүлүк камсыз кылынат.
5. Инфратүзүмдүк уюмдар менен тиешелүү мүчө мамлекеттин ички дүң электр энергия рыногунун катышуучуларынын ортосундагы Бирликтин жалпы электр энергия рыногунда электр энергиясын өз ара соодалоого алардын катышуусун камсыз кылуу боюнча өз ара аракеттенүү тартиби, анын ичинде алдын ала суткаларга борборлоштурулган сооданын  жыйынтыгы боюнча эки тараптуу эркин келишимдерди, мөөнөттүү келишимдерди жана сатып алуу-сатуу келишимдерин (мындан ары – алдын ала суткаларга түзүлгөн бүтүмдөр) ички дүң электр энергия рыногунда эсепке алуунун жол-жоболору, ошондой эле мындай эсепке алуу боюнча иш-аракеттерди аткарууга ыйгарым укуктуу уюм мүчө мамлекеттин мыйзамдары менен аныкталат.
6. Бирликтин жалпы электр энергия рыногунда эки тараптуу эркин келишимдер, мөөнөттүү келишимдер жана алдын ала суткаларга түзүлгөн бүтүмдөр боюнча электр энергиясынын көлөмдөрүн жеткирүүдө Бирликтин жалпы электр энергия рыногунун тиешелүү катышуучулары тарабынан төмөнкүлөр төлөөнүүгө тийиш:
мүчө мамлекеттердин мыйзамдарына ылайык:
системалык жана (же) түйүндүк операторлордун (мындан ары – системалык (түйүндүк) операторлор) кызмат көрсөтүүлөрү;
ички дүң электр энергия рыногунда электр энергиясын жүгүртүүдө жана электр энергиясын экспорттоодо (импорттоодо) мүчө мамлекеттердин мыйзамдарына ылайык милдеттүү башка кызмат көрсөтүүлөр;
ушул Эрежелерге жана кошулуу жөнүндө келишимге ылайык:
электр энергиясын (кубаттуулугун) мамлекеттер аралык берүү боюнча кызмат көрсөтүүлөр;
Бирликтин жалпы электр энергия рыногунда электр энергиясын соодалоо процесстерин коштоо боюнча каттоочунун кызмат көрсөтүүлөрү;
электр энергиясын соодалоонун тиешелүү түрүн уюштуруу боюнча борборлоштурулган сооданын операторунун кызмат көрсөтүүлөрү (эки тараптуу эркин келишимдер боюнча жеткирилүүчү электр энергия көлөмдөрүн кошпогондо);
ыйгарым укуктуу эсептик уюмдун кызмат көрсөтүүлөрү, эгерде бул кызмат көрсөтүү борборлоштурулган сооданын операторунун кызмат көрсөтүүсүнө кирбесе;
ыйгарым укуктуу клирингдик уюмдун кызмат көрсөтүүлөрү, эгерде борборлоштурулган сооданын тиешелүү түрүнүн жыйынтыгы боюнча клиринг жүргүзүлсө.
Эгерде ушул пунктта көрсөтүлгөн кызмат көрсөтүүлөргө тарифтердин (баалардын) колдонуунун кезектеги календардык мөөнөтүнүн аягы мүчө мамлекеттердеги саат алкактарынын дал келбегендигине байланыштуу эки тараптуу эркин келишим, мөөнөттүү контракт же алдын ала суткаларга түзүлгөн бүтүм боюнча эсептик мезгилдин (жеткирүү мезгилинин) аягынан айырмаланса, Бирликтин жалпы электр энергия рыногундагы милдеттенмелерди эсептөө үчүн кийинки календардык мезгилдин сааттарынын тиешелүү санына карата тарифтердин (баалардын) мурдагы деңгээли колдонулат.
7. Аймагында борборлоштурулган сооданын тиешелүү оператору катталган мүчө мамлекеттин мыйзамдарына ылайык электр энергия чөйрөсүндө жөнгө салууну жүзөгө ашырууга ыйгарым укук берилген мүчө мамлекеттин мамлекеттик органы борборлоштурулган сооданын каттоочусунун жана (же) операторунун кызмат көрсөтүүлөрү үчүн төмөнкү принциптердин негизинде бааларды (тарифтерди) аныктоо боюнча колдонмолорду бекитет: 
а) Бирликтин жалпы электр энергия рыногунда электр энергиясынын борборлоштурулган соодасында эки тараптуу эркин келишимдерди, мөөнөттүү коньракттарды жана алдын ала суткаларга түзүлгөн бүтүмдөрдү каттоо жол-жоболорун уюштуруу боюнча инвестицияларды (тартылган активдерди) жана башка ишти жүзөгө ашыруу менен байланышкан инвестициялар (тартылган активдерди), чыгашаларды жана кирешелерди өзүнчө эсепке алуу;
б) эки тараптуу эркин келишимдерди, мөөнөттүү контракттарды жана алдын ала суткаларга түзүлгөн бүтүмдөрдү каттоо жол-жобосуна байланышкан экономикалык жактан негизделген чыгымдардын ордун каттоочуга толтуруп берүү;
в) борборлоштурулган сооданын операторуна Бирликтин жалпы электр энергия рыногунда электр энергиясынын борборлоштурулган соодасын уюштурууга байланышкан экономикалык жактан негизделген чыгымдардын ордун толтуруп берүү;
г) борборлоштурулган сооданын каттоочусу жана (же) оператору тарабынан экономикалык жактан негизделген пайданы алуу;
д) Бирликтин жалпы электр энергия рыногунун бардык катышуучулары үчүн борборлоштурулган сооданын каттоочусунун жана (же) операторунун кызмат көрсөтүүлөрүнө бааларды (тарифтерди) белгилөөнүн дискриминациясыз тартиби.
8. Бирликтин жалпы электр энергия рыногунда электр энергиясынын сальдо-агымындагы сааттык четтөөлөрдү жөнгө салуу ушул Эрежелерге, ошондой эле сааттык четтөөлөрдү сатып алуу-сатуу келишимдерге же (эгерде бул мүчө мамлекеттердин мыйзамдарына карама-каршы келбесе) бул уюмдардын ортосунда түзүлгөн башка келишимдерге (мындан ары – четтөөлөрдү жөнгө салуу келишимдери) ылайык четтөөлөрдү жөнгө салууга ыйгарым укуктуу уюмдар тарабынан жүзөгө ашырылат.
Мамлекеттер аралык кайсы бир түйүнгө, аны мөөнөтүнөн мурда токтотууга же тараптардын биринин ал боюнча милдеттенмелерди аткарууну токтотууга карата четтөөлөрдү жөнгө салууга келишим жок болгон учурда, «туюк схемалар» боюнча эки тараптуу эркин келишимдер боюнча сооданы кошпогондо, тиешелүү мамлекеттер аралык түйүндө ушул Эрежелердин 3-пунктунун экинчи жана үчүнчү абзацтарында көрсөтүлгөн ыкмалар менен электр энергиясын өз ара соодалоо тийиштүү келишим түзүлгөнгө чейин жүргүзүлбөйт. 
«Туюк схемалар» боюнча жңзөгө ашырылган жеткирүүлөрдү кошпогондо, эки тараптуу эркин келишимдер жана тиешелүү мамлекеттер аралык түйүн аркылуу электр энергиясын жеткирүүнү караган мөөнөттүү контракттар ушул мамлекеттер аралык түйүн үчүн четтөөлөрдү жөнгө салуу келишиминин колдонуу мөөнөтүнөн ашпаган мөөнөткө катталат. Четтөөлөрдү жөнгө салуу келишими мөөнөтүнөн мурда токтотулган же тараптардын биринин ал боюнча милдеттенмелерди аткарууну токтоткон учурда, тиешелүү мамлекеттер аралык түйүн аркылуу электр энергиясын (кубаттуулугун) жеткирүү же мамлекеттер аралык берүү каралган эки тараптуу эркин келишимдер жана мөөнөттүү контракттар боюнча бардык милдеттенмелер четтөөлөрдү жөнгө салуу келишими мөөнөтүнөн мурда токтотулган же тараптардын биринин ал боюнча милдеттенмелерди аткарууну токтоткон датадан тартып аларды аткаруу мүмкүн болбогондугуна байланыштуу четтөөлөрдү жөнгө салуу боюнча жаңы келишим күчүнө кирген датага чейин токтотулат. 
Ички дүң электр энергия рынокторунун субъекттеринин өндүрүшүнүн жана керектөөсүнүн (жеткирүүнүн) факт жүзүндөгү сааттык көлөмдөрүнүн пландык маанилерден четтөөсү, анын ичинде, эки тараптуу эркин келишимдер, мөөнөттүү контракттар жана алдын ала суткаларга түзүлгөн бүтүмдөр боюнча электр энергиясын жеткирүүнүн сааттык көлөмдөрүн эске алуу менен аныкталган четтөөлөр тиешелүү мүчө мамлекеттин мыйзамдарына ылайык ички дүң электр энергия рыногундагы жеткирүүчүлөр жана сатып алуучулар тарабынан компенсацияланууга тийиш.
9. Бирликтин жалпы электр энергия рыногунда эки тараптуу эркин келишимдер, мөөнөттүү контракттар жана алдын ала суткаларга түзүлгөн бүтүмдөр боюнча өз ара соода мамлекеттер аралык түйүндөрдүн жеткиликтүү өткөрүү жөндөмүнүн, ошондой эле ички түйүндөрдүн жеткиликтүү өткөрүү жөндөмүнүн (Бирликтин жалпы электр энергия рыногунда мамлекеттер аралык түйүндөрдө электр энергиясын соодалоо процессинде эсепке алуу максатында мүчө мамлекет тарабынан аныкталган) чектеринде жүзөгө ашырылат, алардын маанилери Протоколдун 7-пунктунда каралган эрежелерге ылайык каттоочу тарабынан аныкталат (мындан ары – мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелери).
Аталган чектөөлөрдү сактоо үчүн Бирликтин жалпы электр энергия рыногундагы эки тараптуу эркин келишимдер, мөөнөттүү контракттар жана алдын ала суткаларга түзүлгөн бүтүмдөр ушул Эрежелерге ылайык каттоочуда катталууга тийиш.
10. Эки тараптуу эркин келишимдерди каттоо, мөөнөттүү контракттар боюнча борборлоштурулган соода жана алдын ала суткаларга борборлоштурулган соода эки тараптуу эркин келишимдер (келишим) катталган учурда же борборлоштурулган сооданын тиешелүү оператору тарабынан кезектеги соода сессиясын жүргүзүү башталганга чейин сооданын тиешелүү ыкмасы (түрү) үчүн аныкталган мамлекеттер аралык түйүндөрдүн эркин жеткиликтүү өткөрүү жөндөмүнүн жана ички түйүндөрдүн эркин жеткиликтүү өткөрүү жөндөмүнүн чектеринде жүзөгө ашырылат. 
Каттоочу системалык операторлор (ыйгарым укуктуу уюмдар) мамлекеттер аралык жана (же) ички түйүндөрдүн (мындан ары – мамлекеттер аралык (ички) түйүндөр) жеткиликтүү өткөрүү жөндөмдөрүнүн маанилерин аныктоосуна жана актуалдаштыруусуна, эки тараптуу эркин келишимдерди жана мөөнөттүү контракттарды каттоосуна жараша мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык сооданын тиешелүү ыкмасы (түрү) үчүн мамлекеттер аралык (ички) түйүндөрдүн эркин өткөрүү жөндөмүн аныктайт жана участоктордун өткөрүү жөндөмүн бөлүштүрүүнүн эрежелерине ылайык аныктайт жана Протоколдун 8-пунктунда каралган эрежелерге ылайык анын маанилерин ачыктап берет (мындан ары – маалымат алмашуу эрежелери).
Системалык оператордон (ыйгарым укуктуу уюмдан) мамлекеттер аралык (ички) түйүндөрдүн (түйүндүн) жеткиликтүү өткөрүү жөндөмүнүн актуалдаштырылган маанилери алынган учурда эки тараптуу эркин келишимдерди каттоо жана мөөнөттүү контракттар боюнча борборлоштурулган сооданын кезектеги соода сессиясын өткөрүү каттоочу тарабынан мамлекеттер аралык (ички) түйүндөрдүн эркин өткөрүү жөндөмүнүн актуалдуу маанилери жарыялангандан эрте эмес жүзөгө ашырылат.
11. Катталган эки тараптуу эркин келишимдер, мөөнөттүү контракттар жана алдын ала суткаларга түзүлгөн бүтүмдөр боюнча пландалган суткага электр энергиясын жеткирүүнүн пландык сааттык көлөмдөрү каттоочу түзгөн пландаштырылган суткага электр энергиясын жеткирүүнүн сааттык жыйынды көлөмдөрүнүн сальдо маанилери мүчө мамлекеттердин ыйгарым укуктуу уюмдары (системалык (түйүндүк операторлору)) тарабынан тастыкталышынын жана коорекцияланышынын жыйынтыктары боюнча мамлекеттер аралык түйүндөрдүн өткөрүү жөндөмдөрүн аныктоо жана бөлүштүрүү эрежелерине ылайык каттоочу тарабынан аныкталат. 
12. Эки тараптуу эркин келишимдер жана четтөөлөрдү жөнгө салуу келишимдери боюнча милдеттенмелерди жана талаптарды түзүү, финансылык эсептерди жүргүзүү (анын ичинде төлөм мөөнөттөрүн белгилөө) тартиби мындай келишимдердин шарттары менен аныкталат.
Электр энергиясын (кубаттуулугун) мамлекеттер аралык берүү кызматтары үчүн мөөнөттүү контракттар, алдын ала суткаларга түзүлгөн бүтүмдөр боюнча кызмат көрсөтүүлөр, борборлоштурулган сооданын операторлорунун жана Бирликтин жалпы электр энергия рыногунун башка инфратүзүмдүк уюмдарынын кызмат көрсөтүүлөрү үчүн мөөнөттүү контракттар, алдын ала суткаларга түзүлгөн бүтүмдөр боюнча милдеттенмелерди жана талаптарды түзүү, финансылык эсептерди жүргүзүү (анын ичинде төлөм мөөнөттөрүн белгилөө) тартиби кошулуу жөнүндө келишимде жана (же) ушул Эрежелерге жана кошулуу жөнүндө келишимге ылайык борборлоштурулган сооданын тиешелүү оператору же ыйгарым укуктуу эсептик уюм (ыйгарым укуктуу клирингдик уюм) (мындан ары – ыйгарым укуктуу эсептик (клирингдик) уюм) тарабынан белгиленет.
13. Мүчө мамлекеттердин мыйзамдарына ылайык чектеш мүчө мамлекеттердин электр энергетика системаларынын мамлекеттер аралык электр линиялары боюнча алып өтүлүүчү электр энергиясын коммерциялык эсепке алууну жүзөгө ашырган Бирликтин жалпы электр энергия рыногунун инфратүзүмдүк уюмдары электр энергиясынын агымын эсепке алууну уюштуруу жөнүндө макулдашууларды түзүшөт, анын алкагында ошондой эле төмөнкүлөрдү аныкташат:
ушул электр системаларынын ортосунда мамлекеттер аралык электр линияларындагы эсепке алуу пункттарында жайгашкан коммерциялык эсепке алуу аспаптарынын тизмектерин;
мамлекеттер аралык электр линиялары боюнча алып өтүлгөн электр энергиясынын агымдарынын факт жүзүндөгү сааттык жана интегралдык (интервалдык) маанилери жөнүндө маалымат алмашуу тартибин жана форматын;
эсепке алуу пункттарында жайгашкан коммерциялык эсепке алуу аспаптарынын көрсөткүчтөрүнүн негизинде мамлекеттер аралык электр линиялары боюнча алып өтүлгөн электр энергиясынын агымдарынын факт жүзүндөгү сааттык жана интегралдык (интервалдык) маанилерин эсептөө тартибин;
мамлекеттер аралык электр линиялары боюнча электр энергиясынын сальдо-агымдарынын факт жүзүндөгү маанилерин аныктоо тартибин.
«Туюк схемаларга» кирген электр берүүнүн мамлекеттер аралык линияларына карата электр энергиясынын агымынын сааттык маанилерин аныктоо милдеттүү эмес.
Коммерциялык эсепке алуу маалыматынын курамы жана аспаптарынын көрсөткүчтөрүн алмашуу форматы, ошондой эле алардын негизинде электр энергиясынын агымынын факт жүзүндөгү сааттык жана интегралдык (интервалдык) маанилери менен аныкталгандар электр энергиясынын агымдарын эсепке алууну уюштуруу жөнүндө келишимдерге ылайык аныкталат. 
14. Ушул Эрежелерде, кошулуу жөнүндө келишимде жана борборлоштурулган сооданын операторлору тарабынан бекитилген ушул Эрежелердин 65  жана 85-пункттарында көрсөтүлгөн жоболордо каралган иш-аракеттерди аткаруу мөөнөттөрү Москва убактысы боюнча аныкталат. 
15. Ушул Эрежелердин максаттары үчүн эсептешүү мезгили орто европалык убакыт (UTC+1) боюнча календардык айга барабар белгиленет.

II. Бирликтин жалпы электр энергия рыногунун 
катышуучуларынын электр энергиясынын өз ара соодасын 
жүзөгө ашырууга жетүү тартиби менен жол-жоболору жана 
мындай жеткиликтүүлүктү токтотуунун негиздери

16. Электр энергиясынын өз ара соодасына жетүү үчүн мүчө мамлекеттин ички дүң электр энергия рыногунун субъектиси жөнүндө маалымат мүчө мамлекеттин мыйзамдарына ылайык ыйгарым укук берилген орган (уюм) тарабынан каттоочуга берилүүгө жана маалымат алмашуу эрежелерине ылайык каттоочу тарабынан Бирликтин жалпы электр энергия рыногунун субъекттеринин реестрине киргизилүүгө тийиш.
Бирликтин жалпы электр энергия рыногунун субъекттеринин реестрине киргизүү үчүн мүчө мамлекеттин ички дүң электр энергия рыногунун субъекти жөнүндө маалыматты берүү Бирликтин жалпы электр энергия рыногунда электр энергиясын соодалоо максатында мүчө мамлекеттин мыйзамдарына ылайык мындай субъект тарабынан мүчө мамлекеттин ички дүң электр энергия рыногундагы мамилелер жөнгө салынган шартта жүзөгө ашырылат. 
Бирликтин жалпы электр энергия рыногунун субъекттеринин реестринде өзүнчө бөлүм каралат, анда тиешелүү мамлекеттер аралык түйүндүн аталышы көрсөтүлүп, «туюк схема» боюнча мамлекеттер аралык электр берүү линиялары боюнча чектеш мүчө мамлекеттен электр энергиясын сатып алууну жүзөгө ашырган юридикалык жактар көрсөтүлөт.
17. Бирликтин жалпы электр энергия рыногунун субъекттеринин реестринде маалымат алмашуу эрежелерине ылайык Бирликтин жалпы электр энергия рыногунун ар бир катышуучусуна карата ошондой эле сооданын мүмкүн болуучу багыттары жана тиешелүү мүчө мамлекеттин чек араларындагы ушул багыттарга ылайык келген мамлекеттер аралык түйүндөр көрсөтүлөт.
Эгерде мүчө мамлекеттин чечими боюнча Бирликтин жалпы электр энергия рыногунда электр энергиясын сатуу процессинде жеткиликтүү өткөрүү жөндөмү эсепке алынууга тийиш болгон ички түйүндөр бөлүнүп каралса, Бирликтин жалпы электр энергия рыногунун субъекттеринин реестринде тиешелүү мүчө мамлекеттин ыйгарым укуктуу органы (уюму) тарабынан мындай ички түйүн эркин өткөрүү жөндөмүн текшерүүдө эске алынууга тийиш болгон Бирликтин жалпы электр энергия рыногундагы бул мүчө мамлекеттин катышуучуларына карата ички түйүндүн бар экендигинин белгиси жана тийиштүү чектөө эсепке алынууга тийиш болгон сооданын (мамлекеттер аралык кесилиштерди көрсөтүү менен) багыты көрсөтүлөт.
18. Бирликтин жалпы электр энергия рыногунда электр энергиясын соодалоого мүмкүндүк алуу үчүн Бирликтин жалпы электр энергия рыногунун катышуучусу кошулуу жөнүндө келишим түзөт.
«Туюк схемалар» боюнча гана соодага катышуучу Бирликтин жалпы электр энергия рыногунун катышуучулары үчүн кошулуу жөнүндө келишим түзүү талап кылынбайт.
19. Жалпы электр энергия рыногунун катышуучусунун Бирликтин жалпы электр энергия рыногундагы өз ара соодага жетүү мүмкүнчүлүгү төмөнкү учурларда токтотулат:
ушул Эрежелердин 30-пунктунда көрсөтүлгөн негиздер боюнча аталган катышуучу менен кошулуу жөнүндө келишим бузулса;
Бирликтин жалпы электр энергия рыногунун катышуучусу Бирликтин жалпы электр энергия рыногунун субъекттеринин реестринен чыгарылса;
«туюк схемалар» боюнча соодага катышкан юридикалык жак жоюлса.
Жалпы электр энергия рыногунун катышуучусунун Бирликтин жалпы электр энергия рыногундагы өз ара соодага жетүү мүмкүндүгү токтотулган учурда, мүчө мамлекеттин мыйзамдарына ылайык ыйгарым укук берилген орган (уюм) мүчө мамлекеттин ички дүң электр энергия рыногунун субъекти, анын ичинде «туюк схемалар» боюнча соодага катышкандар жөнүндө маалыматтарды маалымат алмашуу эрежелерине ылайык Бирликтин жалпы электр энергия рыногунун субъекттеринин реестринен алып салат.

III. Кошулуу жөнүндө келишимди түзүү, өзгөртүү, бузуу жана 
токтотуу. Бирликтин жалпы электр энергия рыногунун 
катышуучуларына электр энергия соодасына уруксат берүү 
жана мындай уруксатты токтотуу жол-жоболору

20. Кошулуу жөнүндө келишимдин тараптары болуп төмөнкүлөр саналат:
а) Бирликтин жалпы электр энергия рыногунун инфратүзүмдүк уюмдары;
б) Бирликтин жалпы электр энергия рыногунун катышуучусу.
21. Кошулуу жөнүндө келишимдин олуттуу шарттары болуп төмөнкүлөр саналат:
а) келишимдин предмети;
б) кошулуу жөнүндө келишимдин тараптарынын укуктары менен милдеттери жана алардын өз ара аракеттенүү тартиби;
в) Бирликтин жалпы электр энергия рыногунда электр энергиясын соодалоо процесстерин коштоо боюнча каттоочу тарабынан Бирликтин жалпы электр энергия рыногунун катышуучуларына көрсөтүлүүчү кызматтардын мазмуну жана төлөө тартиби (анын ичинде эки тараптуу эркин келишимдерди, мөөнөттүү контракттарды, алдын ала суткаларга түзүлгөн бүтүмдөрдү каттоо, мамлекеттер аралык (ички) түйүндөрдүн жеткиликтүү өткөрүү жөндөмдөрүн, мамлекеттер аралык (ички) түйүндөрдүн эркин өткөрүү жөндөмдөрүн аныктоо жана бөлүштүрүү жана анын көлөмү жөнүндө катышуучуларга маалымат берүүнү уюштуруу, тийиштүү иш-аракеттерди жүзөгө ашыруу максатында мүчө мамлекеттердин инфратүзүмдүк уюмдары менен маалымат алмашууну жана техникалык өз ара аракеттенүүнү камсыз кылуу, ушул Эрежелерде, мамлекеттер аралык түйүндөрдүн өткөрүү жөндөмдөрүн аныктоо жана бөлүштүрүү эрежелеринде, маалымат алмашуу эрежелеринде каралган башка иштерди аткаруу).
г) сооданын тиешелүү ыкмасына (түрүнө) ылайык соода жүзөгө ашырылуучу мамлекеттер аралык (ички) түйүндөрдүн жеткиликтүү өткөрүү жөндөмүнүн үлүшүн белгилөө жана өзгөртүү тартиби;
д) Бирликтин жалпы электр энергия рыногунда мөөнөттүү контракттар боюнча борборлоштурулган сооданын же алдын ала суткаларга борборлоштурулган сооданын тиешелүү түрүн уюштуруу боюнча кызмат көрсөтүүлөргө акы төлөөнүн мазмуну жана тартиби, анын ичинде: 
ушул Эрежелердин талаптарына ылайык электр энергиясынын борборлоштурулган соодасын уюштуруу боюнча кызмат көрсөтүүнүн мазмуну;
мөөнөттүү контракттар жана (же) алдын ала суткаларга борборлоштурулган соода боюнча борборлоштурулган сооданын операторунун кызмат көрсөтүүлөрдүн наркын аныктоо тартиби, кызматтарына акы төлөөнүн тартиби жана мөөнөттөрү;
е) Бирликтин жалпы электр энергия рыногунда электр энергиясын соодалоодо электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн мазмуну жана акы төлөө тартиби, анын ичинде:
эки тараптуу эркин келишимдерге, мөөнөттүү контракттарге же алдын ала суткаларга түзүлгөн бүтүмдөргө карата электр энергиясын (кубаттуулугун) мамлекеттер аралык берүүнү жүзөгө ашыруу боюнча милдеттенмелердин келип чыгышынын тартиби;
электр энергиясын (кубаттуулугун) мамлекеттер аралык берүү боюнча милдеттенме келип чыккан эки тараптуу эркин келишимдер, мөөнөттүү контракттар же алдын ала суткаларга түзүлгөн бүтүмдөр боюнча электр энергиясын жеткирүүнүн сааттык көлөмдөрүнүн маанилеринин мамлекеттер аралык агымынын суткалык сааттык графигине эсептик мезгил ичинде киргизүүнүн негизинде аталган мезгил үчүн электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн керектөөчүнүн милдеттенмелеринин факт жүзүндөгү өлчөмүн аныктоо тартиби; 
тиешелүүлүгүнө жараша мөөнөттүү контракттар же алдын ала суткаларга түзүлгөн бүтүмдөр боюнча төлөөнүн шарттарына дал келүүгө тийиш болгон электр энергиясын (кубаттуулугун) мамлекеттер аралык берүү боюнча кызмат көрсөтүүлөргө акы төлөөнүн тартиби жана мөөнөттөрү;
ж) эки тараптуу эркин келишимдер боюнча электр энергиясын соодалоого уруксат алуу үчүн Бирликтин жалпы электр энергия рыногунун катышуучусу тарабынан аткарылууга тийиш болгон талаптар;
з) Бирликтин жалпы электр энергия рыногунун катышуучусу тарабынан эки тараптуу эркин келишимдер боюнча электр энергиясын соодалоого уруксат алуу үчүн аткарылууга тийиш болгон талаптарга ылайык келүүсүн тастыктоочу документтерди берүүнүн тартиби, ошондой эле Бирликтин жалпы электр энергия рыногунун катышуучусунун мындай талаптарга ылайык келүүсүн текшерүү жол-жоболору;
и) эки тараптуу эркин келишимдер боюнча электр энергиясын өз ара соодалоого Бирликтин жалпы электр энергия катышуучусунун кошулуусу жөнүндө маалыматтарды каттоочу тарабынан Бирликтин жалпы электр энергия рыногунун субъекттеринин реестрине киргизүүнүн тартиби; 
к) борборлоштурулган сооданын тиешелүү түрүнө Бирликтин жалпы электр энергия рыногунун катышуучусунун кошулуусу жөнүндө маалыматты мөөнөттүү контракттар жана (же) алдын ала суткаларга борборлоштурулган соода боюнча борборлоштурулган сооданын оператору тарабынан Бирликтин жалпы электр энергия рыногунун субъекттеринин реестрине киргизүүнүн тартиби;
л) эки тараптуу эркин келишимдерди, мөөнөттүү контракттарды жана алдын ала суткаларга түзүлгөн бүтүмдөрдү каттоо боюнча каттоочунун кызмат көрсөтүүсүнө акы төлөө милдеттенмелерди Бирликтин жалпы электр энергия рыногунун катышуучусунун аткаруусун камсыз кылуу тартиби;
м) электр энергиясын (кубаттуулугун) мамлекеттер аралык берүү боюнча кызмат көрсөтүүлөргө акы төлөө боюнча эки тараптуу эркин келишимдер боюнча электр энергиясынын өз ара соодасынын милдеттенмелерин катышуучу тарабынан аткаруусун камсыз кылуу тартиби;
н) эки тараптуу эркин келишим боюнча электр энергиясын берүүнүн көлөмүн каттоо жана эсепке алуу жөнүндө, тараптардын макулдашуусу боюнча жеткирүүлөрдүн көлөмүн өзгөртүү жөнүндө, эки тараптуу эркин келишимди бузуу (токтоотуу) жөнүндө билдирмелердин формасына карата талаптар, мындай билдирмени берүү жол-жоболоруна карата талаптар, ошондой эле кошулуу жөнүндө келишимдин талаптарына ылайык келбеген билдирмелерди берүүдө мүмкүн болуучу кесепеттер;
о) Бирликтин жалпы электр энергия рыногунда борборлоштурулган сооданын жыйынтыгы боюнча сатып алынган (сатылган) электр энергиясынын баасын жана наркын, электр энергиясын сатып алуу (сатуу) боюнча катышуучунун талаптарын жана милдеттерин аныктоо тартиби;
п) Бирликтин жалпы электр энергия рыногунун электр энергиясын (кубаттуулугун) мамлекеттер аралык берүүнү жүзөгө ашырууга ыйгарым укуктуу каттоочусунун, уюмдардын жана башка инфратүзүмдүк уюмдардын кызмат көрсөтүүлөрүнө акы төлөө боюнча финансылык эсептерди жүргүзүү тартиби; 
р) каттоо жол-жобосу жүзөгө ашырыла турган программалык-техникалык каражаттардын бузулууларынын жана (же) каталарынын, байланыштын маалыматтык-коммуникациялык каражаттарынын иштешиндеги бузулуулардын натыйжасында келип чыккандарды кошо алганда, эки тараптуу эркин келишимдерди каттоону токтото туруу, токтотуу жана жаңыртуу учурлары жана тартиби;
с) Бирликтин жалпы электр энергия рыногунун субъекттеринин ортосундагы маалыматтык өз ара аракеттенүүнүн алкагында кошулуу жөнүндө келишимдин тараптарынын маалыматтарды берүү тартиби;
т) өздөрүнө жүктөлгөн милдеттенмелер боюнча кошулуу жөнүндө келишимдин тараптарынын өз ара жоопкерчилиги;
у) Бирликтин жалпы электр энергия рыногунун катышуучусу тарабынан кошулуу жөнүндө келишим боюнча милдеттенмелер бузулган учурда, анын ичинде электр энергиясынын борборлоштурулган соодасынын операторлорунун кызматтарын көрсөтүүнү токтото туруудан, эки тараптуу эркин келишимдерди каттоону токтотуудан, мурда катталган эки тараптуу эркин келишимдер, мөөнөттүү контракттар боюнча көлөмдөрдүн азайышынан (мындан ары – соодага уруксатты токтотуу), ошондой эле милдеттенмелердин аткарылышын камсыз кылуу системасын активдештирүүдөн келип чыгышы мүмкүн болгон кесепеттер;
ф) кошулуу жөнүндө келишимге өзгөртүүлөрдү киргизүү тартиби;
х) талаштарды сотко чейин чечүү жол-жобосун караган кошулуу жөнүндө келишимдин тараптарынын ортосундагы талаштарды чечүү тартиби, талаштардын юрисдикциясы жана кошулуу жөнүндө келишим боюнча тараптардын укуктарына жана милдеттерине, анын ичинде тараптардын эки тараптуу эркин келишимдер, мөөнөттүү контракттар жана алдын ала суткаларга түзүлгөн бүтүмдөр боюнча укуктарына жана милдеттерине карата колдонулууга тийиш болгон мыйзамдар;
ц) келишимди бузуу жана милдеттенмелер токтотуу тартиби.
22. Бирликтин жалпы электр энергия рыногунун катышуучусу кошулуу жөнүндө келишимди түзүү үчүн төмөнкү маалыматтарды камтыган кошулуу жөнүндө келишимди түзүү жөнүндө арызды каттоочуга (арызга кол койгон, мүчө мамлекеттин ички электр энергия рыногундагы тиешелүү субъекттин атынан чыкан жактын ыйгарым укуктарын тастыктаган документтерди тиркөө менен) жөнөтөт:
а) Бирликтин жалпы электр энергия рыногунун субъекттеринин реестриндеги каттоо жазуусунун номерин;
б) аталышын, жайгашкан жерин жана банк (төлөм) реквизиттерин;
в) Бирликтин жалпы электр энергия рыногунун катышуучусу катышууга ниеттенип жаткан соода ыкмаларына (түрлөрүнө) көрсөтмөнү.
23. Каттоочу арызда көрсөтүлгөн маалыматтарды Бирликтин жалпы электр энергия рыногунун субъекттеринин реестриндеги тиешелүү каттоо номери боюнча Бирликтин жалпы электр энергия рыногунун катышуучусу жөнүндө маалымат менен салыштырып текшерет.
Эгерде карама-каршылыктар жок болсо, каттоочу арыз келип түшкөн күндөн тартып 10 жумуш күнүнүн ичинде Бирликтин жалпы электр энергия рыногунун инфратүзүмдүк уюмдары тарабынан кол коюлган кошулуу жөнүндө келишимди арыз ээсине жөнөтөт.
Арыз ээси кошулуу жөнүндө келишимге кол коёт жана кол коюлган көчүрмөсүн каттоочуга жөнөтөт.
Электрондук идентификацияны камсыз кылуудагы телекоммуникациялык каналдар боюнча электрондук документтерди алмашуу жолу менен кошулуу жөнүндө келишимди түзүүгө жол берилет.
24. Кошулуу жөнүндө келишим ага акыркы тарап кол койгон күндөн тартып күчүнө кирет.
25. Каттоочу төмөнкү учурларда арыз берүүчү менен кошулуу жөнүндө келишим түзүүдөн баш тартууга укуктуу:
а) Бирликтин жалпы электр энергия рыногунун субъекттеринин реестринде арыз ээси жок болгондо;
б) арызда көрсөтүлгөн маалыматтар менен Бирликтин жалпы электр энергия рыногунун субъекттеринин реестриндеги тиешелүү каттоо номери боюнча Бирликтин жалпы электр энергия рыногунун катышуучусу жөнүндө маалыматтардын ортосунда айырмачылыктар болгондо;
в) эгерде ушул Эрежелердин 30-пунктунун үчүнчү абзацында каралган негизде аталган жак менен кошулуу жөнүндө келишим мурда бузулган болсо жана кошулуу жөнүндө келишим токтотулган күндөн тартып 1 жылдан аз убакыт өтсө же кошулуу жөнүндө келишимдин бузулушуна алып келген жагдайлар жоюлбаса.
26. Кошулуу жөнүндө келишимге кол койгон Бирликтин жалпы электр энергия рыногунун катышуучусу келишим түзүү жөнүндө арызда көрсөтүлгөн соода ыкмаларын (түрлөрүн) пайдалануу менен электр энергиясын соодалоо ишине кезектеги эсептик мезгилдин биринчи күнүнөн тартып, бирок сооданын тиешелүү ыкмасына (түрүнө) уруксат алуу үчүн зарыл болгон талаптар аткарылган датадан тартып 10 календардык күндөн эрте эмес уруксат алат.
Эки тараптуу эркин келишимдер боюнча электр энергиясын өз ара соодалоого катышуу үчүн Бирликтин жалпы электр энергия рыногунун катышуучусу төмөнкү талаптарды аткарат:
Бирликтин жалпы электр энергия рыногунун инфратүзүмдүк уюмдарынын кызмат көрсөтүүлөрүнө акы төлөө үчүн ыйгарым укуктуу эсептик (клирингдик) уюмда эсеп (эсептерди) ачат;
электрондук идентификация боюнча шарттарды аткарат;
кошулуу жөнүндө келишимде белгиленген Бирликтин жалпы электр энергия рыногунун инфратүзүмдүк уюмдарынын кызмат көрсөтүүлөрүнө акы төлөө боюнча милдеттенмелердин аткарылышын камсыз кылуу боюнча шарттарды аткарат;
каттоочунун аппараттык-программалык комплекси менен маалымат алмашуу үчүн программалык камсыздоону орнотот жана (же) каттоочунун аппараттык-программалык комплексине аралыктан кирүү мүмкүнчүлүгүн алат.
Тиешелүү түрдөгү борборлоштурулган соодага катышуу үчүн Бирликтин жалпы электр энергия рыногунун катышуучусу төмөнкү талаптарды аткарат:
ыйгарым укуктуу эсептик (клирингдик) уюмда эсеп (эсептерди) ачат;
электрондук идентификация боюнча шарттарды аткарат;
борборлоштурулган сооданын операторунун аппараттык-программалык комплекси менен маалымат алмашуу үчүн программалык камсыздоону орнотот жана (же) борборлоштурулган сооданын операторунун аппараттык-программалык комплексине, ошондой эле эгерде, тиешелүү түрдөгү борборлоштурулган сооданын жыйынтыгы боюнча клиринг ыйгарым укуктуу клирингдик уюм тарабынан жүзөгө ашырылса, борборлоштурулган сооданын оператору же ыйгарым укуктуу клирингдик уюм тарабынан белгиленген талаптарга ылайык ыйгарым укуктуу клирингдик уюмдун аппараттык-программалык комплексине аралыктан кирүү мүмкүнчүлүгүн алат;
мөөнөттүү контракттар жана (же) алдын ала суткаларга милдеттенмелердин аткарылышын камсыздоо боюнча, анын ичинде инфратүзүмдүк уюмдардын кызмат көрсөтүүлөрү үчүн акы төлөө шарттарын аткарат;
кошулуу жөнүндө келишимде жана (же) борборлоштурулган сооданын оператору тарабынан каралган башка талаптарды аткарат.
27. Эгерде Бирликтин жалпы электр энергия рыногунун катышуучусу кошулуу жөнүндө келишимди түзүү тууралуу арызда ал көрсөтүлбөгөн ыкмалар (түрлөр) менен электр энергиясын соодалоого катышууга ниеттенсе, анда ал сооданын тиешелүү ыкмасына (түрүнө) кошулуу жөнүндө арызды төмөнкүлөргө жөнөтөт:
а) каттоочуга – эки тараптуу эркин келишимдер боюнча электр энергиясынын өз ара соодасына кошулуу үчүн;
б) борборлоштурулган сооданын тиешелүү түрүнүн операторуна – мөөнөттүү контракттар боюнча же алдын ала суткаларга борборлоштурулган соодага кошулуу үчүн.
28. Бирликтин жалпы электр энергия рыногунун катышуучусу тарабынан сооданын тиешелүү ыкмасына (түрүнө) уруксат алуу үчүн зарыл болгон талаптар аткарылгандан кийин каттоочу 2 жумуш күнүнөн кечиктирбестен эки тараптуу эркин келишимдер боюнча электр энергиясын өз ара соодалоого карата же борборлоштурулган сооданын тиешелүү түрү боюнча оператор Бирликтин жалпы электр энергия рыногунун катышуучусуна эки тараптуу эркин келишимдер боюнча электр энергиясын өз ара соодалоонун, мөөнөттүү контракттар боюнча борборлоштурулган сооданын же алдын ала суткаларга борборлоштурулган сооданын катышуучусу статусун тиешелүүлүгүнө жараша маалымат алмашуу эрежелерине ылайык Бирликтин жалпы электр энергия рыногунун субъекттеринин реестрине маалыматтарды киргизүү жолу аркылуу ыйгарат.
29. Бирликтин жалпы электр энергия рыногунун катышуучусуна карата Бирликтин жалпы электр энергия рыногундагы соодага уруксат берүү кошулуу жөнүндө келишимде белгиленген тартипте төмөнкүдөй учурларда токтотулат:
эки тараптуу эркин келишимдер боюнча сооданын катышуучулары үчүн – акы төлөө боюнча милдеттенмелеринин аткарылышын камсыз кылуунун шарттарын бузуу жана (же) Бирликтин жалпы электр энергия рыногунун инфратүзүмдүк уюмдарынын кызмат көрсөтүүлөрү үчүн 2 эсептик мезгил ичинде катары менен төлөбөй коюу;
мөөнөттүү контракттар боюнча борборлоштурулган сооданын катышуучулары үчүн – акы төлөө боюнча милдеттенмелеринин аткарылышын камсыз кылуунун шарттарын бузуу жана (же) электр энергиясы үчүн 2 эсептик мезгил ичинде катары менен жана Бирликтин жалпы электр энергия рыногунун инфратүзүмдүк уюмдарынын кызмат көрсөтүүлөрү үчүн 2 эсептик мезгил ичинде катары менен төлөбөй коюу; 
алдын ала суткаларга борборлоштурулган сооданын катышуучулары үчүн – өткөн суткалар үчүн электр энергиясына акы төлөө шарттарын бузуу жана (же) акы төлөө боюнча милдеттенмелеринин аткарылышын камсыз кылуунун шарттарын бузуу жана (же) Бирликтин жалпы электр энергия рыногунун инфратүзүмдүк уюмдарынын кызмат көрсөтүүлөрү үчүн 2 эсептик мезгил ичинде катары менен төлөбөй коюу.
Көрсөтүлгөн жагдайлар келип чыккан учурда уруксат берүү аталган бузуулар болгон сооданын түрүнө, ошондой эле кошулуу жөнүндө келишимде каралган учурларда – тиешелүү катышуучу катышкан сооданын башка түрлөрүнө карата мөөнөттүү токтотулат. 
Бирликтин жалпы электр энергия рыногунда электр энергиясын соодалоого уруксат мөөнөттүү токтотулган датадан тартып 180 календардык күндүн ичинде Бирликтин жалпы электр энергия рыногунун катышуучусу тарабынан тиешелүү чараларды көрүүгө алып келген жагдайлар кезектеги эсептик мезгилдин биринчи күнүнөн тартып, бирок соодага уруксат берүүнү мөөнөттүү токтотуу үчүн негиздерди жоюу фактысы тастыкталган датадан тартып 10 календардык күндөн эрте эмес жоюлган шартта уруксат кайра жаңыртылышы мүмкүн.
Соодага уруксат берүүнү мөөнөттүү токтотуу жана жаңыртуу жөнүндө маалымат Бирликтин жалпы электр энергия рыногунун катышуучусуна сооданын тиешелүү ыкмасы (түрү) боюнча катышуучу статусун ыйгаруу жөнүндө маалымат берүү тартибиндегидей эле тартипте Бирликтин жалпы электр энергия рыногунун субъекттеринин реестрине жайгаштырылат.
30. Бирликтин жалпы электр энергия рыногунун катышуучусу менен кошулуу жөнүндө келишим төмөнкүдөй учурларда бузулат:
тараптардын макулдашуусу боюнча;
каттоочу келишимден соттон тышкары бир тараптуу баш тарткан учурда – эгерде Бирликтин жалпы электр энергия рыногунда соода жүргүзүүгө уруксат мөөнөттүү токтотулган күндөн тартып 180 календардык күн өткөндөн кийин Бирликтин жалпы электр энергия рыногунун катышуучусу тарабынан ушул Эрежелердин 29-пунктунда көрсөтүлгөн жана тиешелүү чараларды көрүүгө алып келген жагдайлар четтетилбесе, келишимден соттон тышкаркы бир тараптуу баш тартуу жөнүндө билдирмеде көрсөтүлгөн датадан тартып;
соттун чечими боюнча – мындай чечимде көрсөтүлгөн датадан тартып.
Ушул пункттун үчүнчү абзацында көрсөтүлгөн негиз боюнча Бирликтин жалпы электр энергия рыногунун катышуучусу менен кошулуу жөнүндө келишим бузулган учурда, Бирликтин жалпы электр энергия рыногунун мындай катышуучусу менен кошулуу жөнүндө келишимди кайра түзүүгө тиешелүү чараларды көрүүгө алып келген жагдайлар четтетилген шартта 1 жылдан эрте эмес уруксат берилет.
Келишимден соттон тышкары бир тараптуу баш тартылган учурда, каттоочу ушул пункттун үчүнчү абзацында көрсөтүлгөн мөөнөт аяктаган датадан тартып 10 жумуш күнүнүн ичинде Бирликтин жалпы электр энергия рыногунун катышуучусуна келишимден бир тараптуу баш тартуу жөнүндө билдирме жөнөтөт. 
31.  Бирликтин жалпы электр энергия рыногунун катышуучусу Бирликтин жалпы электр энергия рыногунун субъекттеринин реестрине тиешелүү өзгөртүү киргизилген күндөн кийинки датадан тартып аны мүчө мамлекеттин ички дүң электр энергия рыногунун катышуучуларынын санынан чыгарылгандыгына байланыштуу ал Бирликтин жалпы электр энергия рыногунун субъекттеринин реестринен чыгарылган учурда Бирликтин жалпы электр энергия рыногунун катышуучусу менен кошулуу жөнүндө келишим токтотулат.
32. Эки тараптуу эркин келишимдерди, мөөнөттүү контракттарды, алдын ала суткаларга түзүлгөн бүтүмдөрдү, ошондой эле инфратүзүмдүк уюмдардын кызмат көрсөтүүлөрү үчүн акы төлөө бөлүгүндө кошулуу жөнүндө келишимдерди түзүүдөн келип чыккан жана кошулуу жөнүндө келишим бузулган (токтотулган) датага чейин аткарылбаган акча милдеттенмелери кошулуу жөнүндө келишимге ылайык аткарылат.

IV. Эки тараптуу эркин келишимдер боюнча электр 
энергиясынын өз ара соодасы 

33. Эки тараптуу эркин келишимдер боюнча электр энергиясынын өз ара соодасы тараптар тарабынан көрсөтүлгөн жеткирилүүчү электр энергиясынын көлөмдөрүн каттоо жана өзгөртүү, эки тараптуу эркин келишим боюнча сатып алынган (сатылган) электр энергиясынын көлөмдөрүн аныктоо, эки тараптуу эркин келишимди бузуу, мындай келишим боюнча электр энергиясынын көлөмүн эсепке алууну токтотуп туруу жана токтотуу боюнча ушул Эрежелерде белгиленген тартипти сактоо менен, бул келишимдердин тараптары тарабынан өз алдынча аныкталуучу баалар боюнча, көлөмдөрдө жана шарттарда электр энергиясын сатып алуу-сатуу келишимдерин түзүү аркылуу сооданын бул ыкмасы үчүн мамлекеттер аралык (ички) түйүндөрдүн жеткиликтүү өткөрүү жөндөмүнүн кошулуу жөнүндө келишимде белгиленген үлүшүнүн чектеринде Бирликтин жалпы электр энергия рыногунун катышуучулары тарабынан жүзөгө ашырылат.
34. Эки тараптуу эркин келишим ушул Эрежелерге жана кошулуу жөнүндө келишимге ылайык мындай келишим боюнча электр энергиясын жеткирүү мезгили башталган датага чейин каттоочунун 2 жумуш күнүнөн кечиктирилбестен кошулуу жөнүндө келишимде каралган форматта каттоочуга жөнөтүлгөн келишимдин тараптарынын эки жагы тең кол койгон, кошулуу жөнүндө келишимди каттоо жөнүндө арыздын негизинде каттоочу тарабынан катталууга тийиш. 
Эки тараптуу эркин келишимди каттоо жөнүндө арызга мындай келишимдин эки тарабынын тең ыйгарым укуктуу өкүлдөрүнүн электрондук колтамгасы коюлушу керек.
35. Эки тараптуу эркин келишимди каттоо жөнүндө арызда келишимдин тараптары, ошондой эле мындай келишимдин төмөнкү олуттуу шарттары жөнүндө маалыматтар көрсөтүлөт:
бул келишим боюнча жеткирүү пландаштырылган жана мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык эки тараптуу эркин келишимдер боюнча электр энергиясынын соодасы үчүн мамлекеттер аралык (ички) түйүндөрдүн эркин өткөрүү жөндөмү каттоочу тарабынан аныкталган календардык жылдын чегинде келишим боюнча электр энергиясын жеткирүү башталган жана аяктаган дата (жеткирүү мезгили); 
жеткирүү мезгилинин ар бир сааты үчүн электр энергиясын жеткирүүнүн көлөмү;
келишим боюнча электр энергиясын жеткирүү жүзөгө ашырылуучу мамлекеттер аралык түйүн;
эки тараптуу эркин келишимдин көлөмдөрүн эсепке алууну токтотуу жөнүндө арыз каттоочу тарабынан катталган датадан тартып 2 жумуш күнүнөн эрте эмес келишим боюнча электр энергиясын жеткирүү боюнча милдеттенмелерди токтотуу жөнүндө шарт;
каттоочу тарабынан келишимге тиешелүү өзгөртүүлөрдү киргизүү жөнүндө арыз катталган датадан тартып 2 жумуш күнүнөн эрте эмес келишимди каттоо жөнүндө мурда берилген арызда көрсөтүлгөн электр энергиясын жеткирүүнүн олуттуу шарттарына өзгөртүүлөр күчүнө кирүүсү жөнүндө шарт. 
Арыздын форматында ушул Эрежелерде жана кошулуу жөнүндө келишимде каралган эки тараптуу эркин келишимдин шарттары жөнүндө башка белгилөөлөр (жазуулар) камтылышы мүмкүн.
Каттоо жөнүндө арыз берүүдө эки тараптуу эркин келишимдин тараптары ушул Эрежелердин 40-пунктуна ылайык аталган келишим боюнча электр энергиясын жеткирүү боюнча милдеттенмелерди эске алуу менен электр энергиясын жеткирүүнүн көлөмдөрүн чектөөчү шарттарды көрсөтө алышат. Мындай шарттардын тизмеги кошулуу жөнүндө келишимде аныкталат.
36. Эки тараптуу эркин келишим аны каттоо жөнүндө арыз берүүнүн тартибин сактоо жана аталган арызга кол койгон адамдарды электрондук идентификациялоо шартында, ошондой эле мындай келишим боюнча тараптар көрсөткөн электр энергиясын жеткирүүнүн көлөмү жеткирүү мезгилинин ар бир саатында тиешелүү келишим боюнча жеткирүүнү жүзөгө ашыруу үчүн пайдаланылуучу, тиешелүү мамлекеттер аралык (ички) түйүндөргө карата сооданын бул ыкмасы (түрү) жана келишимди каттоо жөнүндө арыз каттоочуга келип түшкөн убактагы жеткирүү мезгилинин ар бир сааты үчүн аныкталган мамлекеттер аралык (ички) түйүндөрдүн эркин өткөрүү жөндөмүнөн ашпаган шартта каттоого алынат.
Эгерде эки тараптуу эркин келишим боюнча тараптар көрсөткөн электр энергиясын жеткирүүнүн көлөмү жеткирүү мезгилинин кайсы бир саатында мамлекеттер аралык (ички) түйүндөрдүн тиешелүү эркин өткөрүү жөндөмүнөн ашып кетсе, мындай келишим тиешелүү саатка электр энергиясын жеткирүүнүн катталган көлөмүн каттоочунун кыскартуусуна келишимдин тараптарынын макулдугу болгон учурда катталышы мүмкүн, ал жөнүндө каттоо жөнүндө арызда белгилөө (жазуу) жүргүзүлүшү керек.
37. Эки тараптуу эркин келишимдер кошулуу жөнүндө келишимге ылайык төмөнкүлөрдүн негизинде катталат:
а) пландалган мурунку жылдын ноябрь айында кошулуу жөнүндө келишимде белгиленген мөөнөттө каттоо үчүн арыздары келип түшкөн эки тараптуу эркин келишимдер төмөнкү принциптерди эске алуу менен бир эле учурда каттоого алынат:
катталган эки тараптуу эркин келишимдер боюнча электр энергиясын мамлекеттер аралык (ички) түйүн аркылуу жеткирүүнүн жыйынды көлөмү жеткирүү мезгилинин ар бир саатында эки тараптуу эркин келишимдерди каттоого алуу убактысындагы абалы боюнча сооданын бул ыкмасы үчүн аныкталган тиешелүү мамлекеттер аралык (ички) түйүндүн эркин өткөрүү жөндөмүнөн ашпоого тийиш; 
эгерде катталган эки тараптуу эркин келишимдер боюнча электр энергиясын мамлекеттер аралык (ички) түйүн аркылуу жеткирүүнүн жыйынды көлөмү жеткирүү мезгилинин кайсы бир саатында эки тараптуу эркин келишимдерди каттоого алуу убактысындагы абалы боюнча сооданын бул ыкмасы үчүн аныкталган тиешелүү мамлекеттер аралык (ички) түйүндүн эркин өткөрүү жөндөмүнөн ашып кетсе, анда жеткирүүнүн жыйынды көлөмүн зарыл азайтуу көлөмү ушундай эки тараптуу эркин келишимдер боюнча жеткирүүнүн көлөмдөрүнүн ортосунда пропорционалдуу бөлүштүрүлөт;
каттоо жөнүндө арызда көрсөтүлгөн эки тараптуу эркин келишим боюнча электр энергиясын жеткирүүнүн көлөмдөрү тиешелүү саатта каттоо жөнүндө арыз берүү убактысындагы сооданын бул ыкмасы үчүн аныкталган, мындай келишим боюнча жеткирүүлөр өтүүчү мамлекеттер аралык (ички) түйүндүн эркин өткөрүү жөндөмүнөн ашпоого тийиш;
эгерде катталган эки тараптуу эркин келишимдер боюнча электр энергиясын мамлекеттер аралык (ички) түйүн аркылуу жеткирүүнүн көлөмү жеткирүү мезгилинин кайсы бир саатында мындай келишим боюнча жеткирүүлөр өтүүчү мамлекеттер аралык (ички) түйүндүн эркин өткөрүү жөндөмүнөн ашып кетсе, анда ушул пунктчанын үчүнчү абзацында көрсөтүлгөн жол-жоболор каттоочу тарабынан аткарылганга чейин тиешелүү саатка мындай келишим боюнча жеткирүүнүн көлөмү келишимдин тараптарынын тиешелүү саатка жеткирүүнүн көлөмүн кыскартууга макулдугу болгон учурда мамлекеттер аралык (ички) түйүндүн эркин өткөрүү жөндөмүнүн көлөмүнө чейин кыскарат. Мындай макулдук жок болгон учурда эки тараптуу эркин келишим каттоого алынбайт;
б) пландалган мурунку жылдын декабрь айында жана үстүдөгү жылдын ичинде эки тараптуу эркин келишимдерди каттоо төмөнкү принциптерди эске алуу менен каттоо үчүн арыздардын келип түшкөн убактысы боюнча кезектик тартип жүргүзүлөт:
эки тараптуу эркин келишим боюнча жеткирүү мезгилинин ар бир саатында электр энергиясын жеткирүүнүн көлөмү келишимди каттоого алуу убактысындагы абалы боюнча сооданын бул ыкмасы үчүн аныкталган, мындай келишим боюнча жеткирүү өтүүчү тиешелүү мамлекеттер аралык (ички) түйүндүн эркин өткөрүү жөндөмүнөн ашпоого тийиш;
эгерде эки тараптуу эркин келишим боюнча жеткирүү мезгилинин кайсы бир саатында электр энергиясын жеткирүүнүн көлөмү мындай келишим боюнча жеткирүү өтүүчү тиешелүү мамлекеттер аралык (ички) түйүндүн эркин өткөрүү жөндөмүнөн ашып кетсе, анда эки тараптуу эркин келишим тиешелүү саатка жеткирүүнүн көлөмүн кыскартууга келишимдин тараптарынын макулдугу болгон учурда катталышы мүмкүн, ал жөнүндө каттоо жөнүндө арызда белгилөө (жазуу) жүргүзүлүшү керек. 
38. Эки тараптуу эркин келишимдин тараптары электр энергиясынын кыскартылган көлөмүн пландалган жеткирүү датасына чейин 2 жумуш күнүнөн кечиктирбестен каттоочуга электр энергиясын жеткирүүнүн катталган көлөмүн азайтууга арыз берүүгө укуктуу. 
Тараптардын макулдугу боюнча эки тараптуу эркин келишимди бузуу үчүн тараптар эки тараптуу эркин келишим боюнча электр энергиясын жеткирүү боюнча милдеттенмелерди токтотуу болжолдонгон датага чейин 2 жумуш күнүнөн кечиктирбестен каттоочуга электр энергиясын жеткирүүнүн көлөмүн эсепке алууну токтотуу жөнүндө арыз берүүгө милдеттүү. Эки тараптуу эркин келишимдин көлөмүн эсепке алуу жана аны каттоо тараптардын арызында көрсөтүлгөн күндөн тартып, бирок арыз келип түшкөн датадан тартып 2 жумуш күнүнөн эрте эмес каттоочу тарабынан токтотулат.
Эгерде эки тараптуу эркин келишимде келишимден бир тараптуу чыгуу укугу каралса жана тараптар тарабынан каттоо жөнүндө арыз берүүдө тиешелүү белги (жазуу) коюлса, эки тараптуу эркин келишим боюнча электр энергиясын жеткирүүнүн көлөмүн эсепке алуу жана аны каттоо келишимди каттоо жөнүндө арызда көрсөтүлгөн тараптын бир тараптуу арызынын негизинде ушул пункттун биринчи абзацында каралган мөөнөттө каттоочу тарабынан токтотулат. Келишимден бир тараптуу баш тартууга байланыштуу электр энергиясын жеткирүүнүн көлөмүн эсепке алууну токтотуу, атүгүл бул келишимде мындай милдеттенмеге же милдеттенмелерге шилтеме камтылган болсо да, келишимдин тараптарынын биринин милдеттенмеси же милдеттенмелери менен шартталышы мүмкүн эмес.
Ушул пункттун үчүнчү абзацында көрсөтүлгөн арызды кошпогондо, ушул пунктта көрсөтүлгөн арыздар тиешелүү арыз үчүн кошулуу жөнүндө келишимде каралган форматта кошулуу жөнүндө келишимге ылайык каттоочуга берилет жана арыз берүү тартиби сакталган жана тиешелүү арызга кол койгон адамдар электрондук идентификациядан өткөн шартта каттоочу тарабынан кароого кабыл алынат.
39. Эки тараптуу эркин келишим боюнча жеткирилүүчү электр энергиясын (кубаттуулугун) мамлекеттер аралык берүү боюнча кызмат көрсөтүүлөргө акы төлөө боюнча милдеттенмелер бузулган учурда, кошулуу жөнүндө келишимде каралган учурларда жана тартипте каттоочу кошулуу жөнүндө келишимде каралган мөөнөткө электр энергиясын (кубаттуулугун) мамлекеттер аралык берүү боюнча кызмат көрсөтүүлөргө акы төлөө боюнча милдеттенмелер бузулган факт аныкталгандан кийинки экинчи күндөн баштап тиешелүү эки тараптуу эркин келишим боюнча электр энергиясын жеткирүү көлөмдөрүн эсепке алууну мөөнөттүү токтотот, ошондой эле кошулуу жөнүндө келишимде каралган башка чараларды көрөт.
Эки тараптуу эркин келишим боюнча электр энергиясынын көлөмдөрүн эсепке алуу ошондой эле кошулуу жөнүндө келишимде каралган, Бирликтин жалпы электр энергия рыногунун катышуучусуна –  эки тараптуу эркин келишимдин тарабына Бирликтин жалпы электр энергия рыногунда соода жүргүзүүгө уруксат берүү мөөнөттүү токтотулуп турган учурларда каттоочу тарабынан мөөнөттүү токтотулат. 
40. Эки тараптуу эркин келишим боюнча эсептик мезгилдин ар бир саатында сатып алынган (сатылган) электр энергиясынын көлөмү мүчө мамлекеттердин ыйгарым укуктуу уюмдары (системалык (түйүндүк) операторлору) тарабынан пландалган суткага электр энергиясын жеткирүүнүн сааттык жыйынды көлөмүнүн сальдо маанилерин тастыктоонун же коррекциялоонун жыйынтыктары боюнча мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык маанилери каттоочу тарабынан аныкталат. Эгерде мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине жана кошулуу жөнүндө келишимге ылайык ыйгарым укуктуу уюмдар (системалык (түйүндүк) операторлор) пландаган суткага электр энергиясын жеткирүүнүн сааттык жыйынды көлөмүнүн сальдо маанилерин тастыктоонун же коррекциялоонун жыйынтыктары боюнча эки тараптуу эркин келишимге карата каттоочу тарабынан эсептелген электр энергиясын жеткирүүнүн пландалган сааттык көлөмдөрү каттоого берилген арызда көрсөтүлгөн электр энергиясын жеткирүүнүн көлөмдөрүн чектеген шарттарга ылайык келбесе, анда пландалган сутканын тиешелүү сааттарына карата мындай келишим боюнча сатып алынган (сатылган) электр энергиясынын көлөмү аныкталбайт, электр энергиясын жеткирүү жүргүзүлбөйт.
41. Эки тараптуу эркин келишим боюнча сатылган электр энергиясынын көлөмү сатуучу (жеткирүүчү) тарабынан өздүк пландуу сааттык өндүрүшүнө киргизилүүгө жана (же) мүчө мамлекеттин мыйзамдарына ылайык ички дүң электр энергия рыногунда сатып алынууга тийиш эмес. 
Эки тараптуу эркин келишим боюнча сатып алынган электр энергиясынын көлөмү сатып алуучу тарабынан өздүк пландуу сааттык өндүрүшүнө киргизилүүгө жана (же) мүчө мамлекеттин мыйзамдарына ылайык ички дүң электр энергия рыногунда сатылууга тийиш. 
42. Келерки суткага эки тараптуу эркин келишимдер боюнча электр энергиясын жеткирүүнүн көлөмү жөнүндө маалымат Бирликтин жалпы электр энергия рыногунда сатып алынган (сатылган) электр энергиясынын ички дүң электр энергия рыногунда эсепке алууга ыйгарым укуктуу мүчө мамлекеттин уюмунун каттоочусу тарабынан берилет.
43. Эки тараптуу эркин келишимдер боюнча тараптар көрсөткөн электр энергиясын жеткирүүнүн көлөмдөрүн каттоо же өзгөртүү, ушул Эрежелерде каралган учурларда эки тараптуу эркин келишимдер боюнча электр энергиясын жеткирүүнүн көлөмүн эсепке алууну токтото туруу жана токтотуу жөнүндө, ошондой эле ички дүң электр энергия рыногунда мындай көлөмдөрдү эсепке алуу үчүн электр энергиясын жеткирүүнүн көлөмдөрү жөнүндө маалымат алмашуу электрондук түрдө маалымат алмашуу эрежелерине жана кошулуу жөнүндө келишимге ылайык жүргүзүлөт.
44. Ушул бөлүмдүн жоболору «туюк схема» боюнча электр энергиясын жеткирүү жүзөгө ашырылуучу эки тараптуу эркин келишимдерге карата колдонулбайт. Мындай келишим боюнча сатып алынган (сатылган) электр энергиясынын көлөмү бул келишим боюнча электр энергиясын жеткирүү жүзөгө ашырылган мамлекеттер аралык түйүнгө кирген мамлекеттер аралык электр берүү линияларынын бардык жыйындысы боюнча мамлекеттер аралык сальдо-агымдардын факт жүзүндөгү көлөмүнө барабар кабыл алынат.

V. Мөөнөттүү контракттар боюнча борборлоштурулган соода

45. Бирликтин жалпы электр энергия рыногунда мөөнөттүү контракттар боюнча борборлоштурулган сооданы уюштуруу боюнча кызматтар Протоколго ылайык аныкталган мөөнөттүү контракттар боюнча борборлоштурулган сооданын оператору (операторлору) – мүчө мамлекеттин уюму (уюмдары) тарабынан көрсөтүлөт.
Мөөнөттүү контракттар боюнча борборлоштурулган сооданын операторунун (операторлорунун) укуктары жана милдеттери (функциялары жана ыйгарым укуктары) ушул Эрежелерде, маалымат алмашуу эрежелеринде, кошулуу жөнүндө келишимде, ошондой эле ушул Эрежелердин 65-пунктунда каралган, мөөнөттүү контракттар боюнча борборлоштурулган сооданын оператору тарабынан бекитилген жоболордо белгиленет.
46. Мөөнөттүү контракттар боюнча борборлоштурулган сооданын оператору (операторлору) мөөнөттүү контракттар боюнча борборлоштурулган сооданын катышуучуларына Бирликтин жалпы электр энергия рыногунда электр энергиясынын соодасын уюштуруу боюнча кызмат көрсөтөт, анда төмөнкү иш-аракеттер камтылат:
а) мөөнөттүү контракттар боюнча борборлоштурулган сооданы уюштуруу;
б) мөөнөттүү контракттар боюнча борборлоштурулган сооданын катышуучусу үчүн мөөнөттүү контракттар боюнча борборлоштурулган сооданын жыйынтыгы боюнча сатып алынган (сатылган) электр энергиясынын көлөмүн (санын), баасын жана наркын аныктоо;
в) мөөнөттүү контракттар боюнча борборлоштурулган сооданын катышуучуларынын өкүлдөрүн окутуу;
г) мөөнөттүү контракттар боюнча борборлоштурулган сооданы өткөрүүнү камсыз кылган техникалык каражаттардын ар дайым даяр болуусун камсыз кылуу жана колдоо;
д) кепилдик же камсыздоочу төлөм катары пайдаланылышы мүмкүн болгон финансылык кепилдиктерди (анын ичинде мөөнөттүү контракттар боюнча борборлоштурулган сооданын жыйынтыктары боюнча мөөнөттүү контрактты түзүү кепилдиктерин) берүү системасынын иштешин уюштуруу;
е) финансылык эсептерди өткөрүүнү уюштуруу;
ж) кошулуу жөнүндө келишимге жана маалымат алмашуу эрежелерине ылайык башка иш-аракеттерди аткаруу.
47. Мөөнөттүү контракттар боюнча борборлоштурулган сооданы жүргүзүү, нарктык өтүнмө каттарын тандап алуу жана электр энергиясын сатып алуу (сатуу) баасын аныктоо тартиби ачык-айкын жана атаандаштык баа коюу шарттарын камсыз кылуу жана ушул Эрежелердин талаптарын аткаруу зарылдыгын эске алуу менен мөөнөттүү контракттар боюнча борборлоштурулган сооданын оператору тарабынан белгиленет.
48. Мөөнөттүү контракттар боюнча борборлоштурулган соода мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык тиешелүү жеткирүү мезгили үчүн сооданын ушул түрү боюнча каттоочу тарабынан аныкталуучу мамлекеттер аралык (ички) түйүндөрдүн эркин өткөрүү жөндөмүнүн чегинде жүзөгө ашырылат. 
Мөөнөттүү контракттар боюнча электр энергиясын жеткирүүнүн мөөнөттүү контракттар боюнча борборлоштурулган сооданын тиешелүү соода сессиясы өткөрүлгөндөн кийин каттоочунун 2 жумуш күнүнөн эрте башталышы мүмкүн эмес.
Сооданын бул түрү боюнча мамлекеттер аралык (ички) түйүндөрдүн эркин өткөрүү жөндөмү жөнүндө маалымат мөөнөттүү контракттар боюнча борборлоштурулган сооданын операторуна маалымат алмашуу эрежелерине жана кошулуу жөнүндө келишимге ылайык каттоочу тарабынан берилет. 
Мөөнөттүү контракттар боюнча борборлоштурулган сооданын катышуучуларына тиешелүү жеткирүү мезгили үчүн сооданын ушул түрү боюнча мамлекеттер аралык (ички) түйүндөрдүн эркин өткөрүү жөндөмү жөнүндө маалым берүү маалымат алмашуу эрежелерине ылайык мөөнөттүү контракттар боюнча борборлоштурулган сооданын оператору тарабынан белгиленген тартипте мөөнөттүү контракттар боюнча түзүлүшүнө жараша кезектеги соода сессиясынын башында жана анын жүрүшүнүн ичинде жүзөгө ашырылат.
Эгерде мөөнөттүү контракттар боюнча борборлоштурулган сооданын оператору соода сессиясын өткөрүүдө сооданын ушул түрү боюнча мамлекеттер аралык (ички) түйүндөрдүн эркин өткөрүү жөндөмү боюнча чектөөлөрдүн сакталышын камсыз кылбаса, соода сессиясы өттү деп таанылат, бул учурда мындай соода сессиясынын жыйынтыгы боюнча убактысы боюнча түзүү тартибинде мамлекеттер аралык (ички) түйүндөрдүн эркин өткөрүү жөндөмүнүн чегинде түзүлгөн мөөнөттүү контракттар гана каттоого алынат. Мында мөөнөттүү контракттар боюнча боюнча борборлоштурулган сооданын операторунун жана каттоочунун иш-аракеттеринин тартиби аныкталат жана алардын ортосунда маалымат алмашуу иши кошулуу жөнүндө келишимге ылайык жүзөгө ашырылат.
49. Мөөнөттүү контракттар боюнча борборлоштурулган соодага катышуу үчүн Бирликтин жалпы электр энергия рыногунун катышуучулары мөөнөттүү контракттар боюнча борборлоштурулган сооданын оператору белгилеген тартипте жана формалар боюнча мөөнөттүү контракттар боюнча борборлоштурулган сооданын операторуна баа өтүнмөлөрүн беришет.
Мөөнөттүү контракттар боюнча борборлоштурулган сооданын оператору тарабынан белгиленген баа өтүнмөлөрүнө карата талаптар аткарылбаган учурда, мөөнөттүү контракттар боюнча борборлоштурулган сооданын катышуучусунун баа өтүнмөсү мөөнөттүү контракттар боюнча борборлоштурулган сооданын оператору тарабынан четке кагылат.
50. Баа өтүнмөлөрү соода валютасында берилет. Мөөнөттүү контракттар боюнча борборлоштурулган соодада сооданын валютасы болуп мөөнөттүү контракттар боюнча борборлоштурулган сооданын оператору юрисдикциясында иштеген мүчө мамлекеттин валютасы саналат.
51. Мөөнөттүү контракттар боюнча борборлоштурулган соода үзгүлтүксүз келишме соода ыкмасы менен жүзөгө ашырылат, мында келип түшкөн баа өтүнмөлөрү келишме баа өтүнмөлөрүнүн эсебинен канааттандырылат.
Жеткирүүнү камсыз кылуу үчүн электр энергиясын (кубаттуулугун) мамлекеттер аралык берүү зарыл болгон учурларда, баа өтүнмөлөрүн салыштырууда сатып алуу үчүн баа бир мегаватт-саат эсебинде электр энергиясын (кубаттуулугун) мамлекеттер аралык берүүнүн үлүштүк наркын алып салуу менен эсепке алынат.
52. Мөөнөттүү контракттар боюнча борборлоштурулган сооданын оператору (операторлору) мөөнөттүү контракттар боюнча сооданы төмөнкү шарттарда камсыз кылат:
а) мөөнөттүү контракт боюнча борборлоштурулган сооданын катышуучулары тарабынан көрсөтүлгөн мөөнөттүү контракт боюнча электр энергиясын жеткирүүнүн көлөмү кыскартылууга тийиш, эгерде мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык мындай контракт боюнча электр энергиясын жеткирүүнүн көлөмү кыскартылууга тийиш болсо;
б) мөөнөттүү контракт боюнча электр энергиясын жеткирүү жүзөгө ашырылбайт (мөөнөттүү контракт боюнча катышуучулар тарабынан көрсөтүлгөн электр энергиясын берүүнүн көлөмү нөлгө түшүрүлүүгө тийиш), эгерде мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык мындай контракт боюнча электр энергиясын жеткирүүнүн көлөмү кыскартылууга тийиш болсо.
53. Баа өтүнмөлөрүн салыштыруу үчүн ар бир мүчө мамлекеттин аймагы боюнча бир мегаватт-саат эсебинде электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн үлүштүк наркы Протоколдун 5-пунктунда каралган эрежелерге ылайык белгиленген электр энергиясын (кубаттуулугун) мамлекеттер аралык берүү боюнча кызмат көрсөтүүлөргө карата баалардын (тарифтердин), аларды эсептөөнүн жана колдонуунун өзгөчөлүктөрүнүн (коюмдардын санынын) жана соода сессиясы өткөрүлгөн датада соода валютасына карата мөөнөттүү контракттар боюнча борборлоштурулган сооданын оператору иштеген мүчө мамлекеттин юрисдикциясындагы улуттук (борбордук) банк тарабынан жарыяланган мүчө мамлекеттердин улуттук валюта курстарынын негизинде кошулуу жөнүндө келишимге ылайык сутканын ар бир сааты үчүн соода валютасында аныкталат.
54. Мөөнөттүү контракттар боюнча борборлоштурулган сооданын оператору соода сессиясы жараксыз деп табылышы мүмкүн болгон шарттарды белгилейт.
55. Соода сессиясын өткөрүүнүн жыйынтыгы боюнча мөөнөттүү контракттар боюнча борборлоштурулган сооданын оператору мөөнөттүү контракттар боюнча «сатып алуучу – жеткирүүчү» жуптар – контрагенттер тизмесин түзөт.
Толтурулган баа өтүнмөлөрү жана мөөнөттүү контракттар боюнча жуп контрагенттер жөнүндө маалымат мөөнөттүү контракттар боюнча контрагенттерге жөнөтүлөт, мөөнөттүү контракттардин реестрине киргизилет жана кошулуу жөнүндө келишимге ылайык каттоого алуу үчүн каттоочуга жөнөтүлөт.
56. Мөөнөттүү контракттар боюнча борборлоштурулган сооданын жыйынтыктары боюнча мөөнөттүү контракттар боюнча борборлоштурулган сооданын оператору тарабынан берилүүчү электр энергиясынын баасын жана көлөмүн аныктоо шарты мөөнөттүү контракттын олуттуу шарты болуп саналат.
57. Мөөнөттүү контракттар боюнча борборлоштурулган сооданын оператору мөөнөттүү контракттардин реестрине маалыматты киргизген датадан тартып борборлоштурулган сооданын жүрүшүндө баа өтүнмөлөрүн салыштыруу жол-жобосун жүргүзүү аркылуу аныкталган электр энергиясын жеткирүүнүн баасы жана көлөмү жөнүндө шарттарда мөөнөттүү контракт түзүлдү деп эсептелет. Борборлоштурулган сооданын жыйынтыктары боюнча мөөнөттүү контрактты түзүү келишимдердин реестринен алынган көчүрмө менен тастыкталат. Мында тараптар кол койгон бир документти түзүү жүргүзүлбөйт жана келишимдин жөнөкөй жазуу түрүндөгү формасы сакталды деп эсептелет.
Борборлоштурулган сооданын жыйынтыгында аныкталган мөөнөттүү контракттын шарттары тараптардын макулдашуусу боюнча өзгөртүлүшү мүмкүн эмес.
Ушул Эрежелерге жана кошулуу жөнүндө келишимге ылайык борборлоштурулган сооданын оператору тарабынан мөөнөттүү контракттар боюнча борборлоштурулган соода жүргүзүүнүн жүрүшүндө баа өтүнмөлөрүн салыштыруу жол-жобосун жүргүзүү аркылуу аныкталган электр энергиясынын баасы Бирликтин жалпы электр энергия рыногунда калыптанган рыноктук баа болуп саналат. Борборлоштурулган сооданын оператору электр энергиясына карата калыптанган рыноктук баалар жөнүндө маалыматтын сакталышын, ошондой эле маалымат алмашуу эрежелеринде белгиленген тартипте бул маалыматты мүчө мамлекеттердин мамлекеттик органдарына берилишин камсыз кылууга милдеттүү. Сооданын натыйжалары жөнүндө борборлоштурулган сооданын оператору тарабынан берилүүчү маалыматтар Бирликтин жалпы электр энергия рыногунда мөөнөттүү контракттар боюнча борборлоштурулган сооданын алкагында калыптанган рыноктук баалар жөнүндө маалыматтын расмий булагы болуп саналат.
58. Эсептик мезгилдин ар бир саатында мөөнөттүү контракт боюнча электр энергиясын жеткирүүнүн көлөмү каттоочу тарабынан пландалган суткага электр энергиясын жеткирүүнүн сааттык жыйынды көлөмүнүн сальдо маанилерин ыйгарым укуктуу уюмдар (системалык (түйүндүк) опрераторлор) тарабынан тастыктоонун же коррекциялоонун жыйынтыктары боюнча мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык каттоочу тарабынан аныкталат.
Мөөнөттүү контракт боюнча электр энергиясын жеткирүүнүн көлөмүн аныктоо жөнүндө шарттын ичинде пландалган суткага электр энергиясын жеткирүүнүн сааттык жыйынды көлөмүнүн сальдо маанилери ыйгарым укуктуу уюмдар (системалык (түйүндүк) опрераторлор) тарабынан тастыкталган же коррекцияланган учурда, келерки сутканын кайсы бир саатында электр энергиясын жеткирүүнүн сааттык көлөмү каттоочу тарабынан кыскартылышына тараптарынын макулдугу камтылууга тийиш.
Аталган учурда каттоочу мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык мөөнөттүү контракттар боюнча катышуучулар тарабынан көрсөтүлгөн электр энергиясын жеткирүүнүн сааттык көлөмдөрүн кыскартууну жүзөгө ашырат.
Мөөнөттүү контракт боюнча электр энергиясын жеткирүүнүн көлөмү мөөнөттүү контракттар боюнча борборлоштурулган сооданын оператору тарабынан кошулуу жөнүндө келишимде каралган учурларда, соодага уруксат берүү токтотулганда бир тараптуу тартипте өзгөртүлүшү мүмкүн. 
59. Мөөнөттүү контракт боюнча сатуучу (жеткирүүчү) тарабынан сатылган электр энергиясынын көлөмү сатуучу (жеткирүүчү) тарабынан өзүнүн пландуу сааттык өндүрүшүнө киргизилүүгө жана (же) мүчө мамлекеттин мыйзамдарына ылайык ички дүң электр энергия рыногунда сатып алынууга тийиш.
Сатып алуучу тарабынан мөөнөттүү контракт боюнча сатып алынган электр энергиясынын көлөмү сатып алуучу тарабынан өзүнүн пландуу сааттык керектөөсүнө киргизилүүгө жана (же) мүчө мамлекеттин мыйзамдарына ылайык ички дүң электр энергия рыногунда сатылууга тийиш.
60. Мөөнөттүү контракт боюнча жеткирилүүчү электр энергиясын (кубаттуулугун) мамлекеттер аралык берүү зарылчылыгы жаралган учурда, ал кошулуу жөнүндө келишимдин шарттарына ылайык ушул Эрежелердин 58-пунктунун жоболорун эске алуу менен ушундай мөөнөттүү контракт үчүн аныкталган көлөмдө жана жеткирүү мөөнөтүндө тиешелүү мүчө мамлекеттин аймагында электр энергиясын (кубаттуулугун) мамлекеттер аралык берүү соодасын жүргүзүүгө ыйгарым укуктуу уюм (уюмдар) тарабынан жүзөгө ашырылат.
61. Мөөнөттүү контракттар боюнча келерки суткаларга электр энергиясын берүүнүн көлөмү жөнүндө маалымат ички дүң электр энергия рыногунда электр энергиясын сатып алуу-сатуу келишимдерин эсепке алууга ыйгарым укуктуу мүчө мамлекеттин уюмунун каттоочусу тарабынан берилет.
62. Мөөнөттүү контракттар боюнча борборлоштурулган сооданын алкагында финансылык эсептерди жүргүзүүнүн тартиби, анын ичинде мөөнөттүү контракттарды аткаруу менен байланышкан электр энергиясын (кубаттуулугун) мамлекеттер аралык берүү боюнча кызмат көрсөтүүлөргө акы төлөө боюнча милдеттенмелерди аткаруу тартиби мөөнөттүү контракттар боюнча борборлоштурулган сооданын оператору тарабынан белгиленет.
Алгачкы эсептик документтерди жана эсеп-фактураларды тариздөө тартиби кошулуу жөнүндө келишимде аныкталат.
63. Борборлоштурулган сооданын жыйынтыгында түзүлгөн мөөнөттүү контракттар боюнча жеткирилүүчү электр энергиясына акы төлөө боюнча милдеттенмелер, ошондой эле электр энергиясын (кубаттуулугун) мамлекеттер аралык берүү боюнча кызмат көрсөтүүлөр үчүн акы төлөө боюнча милдеттенмелер аткарылбаган учурда, мөөнөттүү контракттар боюнча борборлоштурулган сооданын оператору мындай мөөнөттүү контракттарга карата төлөм жүргүзүү боюнча милдеттенмелер бузулган факт аныкталган датадан кийинки экинчи күндөн баштап мындай мөөнөттүү контракт боюнча электр энергиясын жеткирүү көлөмүн нөлгө чейин азайтат, ошондой эле кошулуу жөнүндө келишимде каралган башка чараларды көрөт.
Мөөнөттүү контракттар боюнча борборлоштурулган сооданын оператору маалымат алмашуу эрежелерине жана кошулуу жөнүндө келишимге ылайык бул өзгөртүүнү каттоого алуу үчүн тиешелүү мөөнөттүү контракттар боюнча жеткирүүнүн токтотулгандыгы жөнүндө маалыматты каттоочуга жөнөтөт.
64. Борборлоштурулган сооданын жыйынтыктары боюнча түзүлгөн мөөнөттүү контракттарды каттоо жөнүндө, ушул Эрежелерде каралган учурларда каттоочу тарабынан мындай мөөнөттүү контракттар боюнча жеткирүүлөрдүн көлөмүн өзгөртүү жөнүндө, ички дүң электр энергия рыногунда мындай мөөнөттүү контракттарды эсепке алуу үчүн жеткирүүлөрдүн көлөмү жөнүндө маалыматтарды алмашуу кошулуу жөнүндө келишимге жана маалымат алмашуунун эрежелерине ылайык жүзөгө ашырылат.
65. Мөөнөттүү контракттар боюнча борборлоштурулган сооданын оператору тарабынан Бирликтин жалпы электр энергия рыногунда мөөнөттүү контракттар боюнча борборлоштурулган сооданы уюштуруу максатында төмөнкүлөр белгиленет:
а) мөөнөттүү контракттар боюнча электр энергиясынын борборлоштурулган соодасына уруксат алуу үчүн Бирликтин жалпы электр энергия рыногунун катышуучусу тарабынан аткарылууга тийиш болгон талаптар;
б) Бирликтин жалпы электр энергия рыногунун катышуучусу тарабынан мөөнөттүү контракттар боюнча электр энергиясынын борборлоштурулган соодасына уруксат алуу үчүн аткарылууга тийиш болгон талаптарга ылайык келүүсүн тастыктоочу документтерди берүүнүн тартиби, ошондой эле Бирликтин жалпы электр энергия рыногунун катышуучусунун мындай талаптарга ылайык келүүсүн текшерүү жол-жобосу;
в) мөөнөттүү контракттар боюнча электр энергиясынын борборлоштурулган соодасынын катышуучусу тарабынан милдеттенмелердин аткарылышын камсыз кылуу тартиби, анын ичинде мөөнөттүү контракттар боюнча борборлоштурулган сооданын операторунун кызмат көрсөтүүлөрү үчүн төлөм;
г) мөөнөттүү контракттар боюнча борборлоштурулган сооданын катышуучусунун баа өтүнмөлөрүнө карата талаптар, баа өтүнмөлөрүн берүү жана кабыл алуу тартиби, ошондой эле талаптарга ылайык келбеген баа өтүнмөлөрүн берүүдө мүмкүн болуучу кесепеттер;
д) сатып алынган (сатылган) электр энергиясынын көлөмдөрүн, баасын жана наркын, мөөнөттүү контракттар боюнча борборлоштурулган сооданын жыйынтыктары боюнча электр энергиясын сатып алуу (сатуу) боюнча Бирликтин жалпы электр энергия рыногунун катышуучусунун тиешелүү талаптарын жана милдеттенмелерин аныктоо тартиби;
е) мөөнөттүү контракттар боюнча борборлоштурулган соода жүргүзүүдө электр энергиясын сатып алууга (сатууга) берилген баа өтүнмөлөрүн тандоо жол-жобосун (баа өтүнмөлөрүнүн бири-бирине шайкештигин белгилөө тартиби, анын ичинде бул шайкештик аныкталуучу белгилер жана мындай шайкештикти жазуу тартиби);
ж) баа өтүнмөлөрүн тандоонун натыйжалары боюнча (мөөнөттүү контракттар боюнча борборлоштурулган сооданын натыйжалары боюнча) мөөнөттүү контракттар боюнча борборлоштурулган сооданын оператору тарабынан Бирликтин жалпы электр энергия рыногунун катышуучусуна берилүүчү маалыматтардын тизмеги;
з) мөөнөттүү контракттарды жүгүртүү шарттары;
и) мөөнөттүү контракттар боюнча борборлоштурулган сооданы каттоодон өткөрүү камсыз кылына турган программалык-техникалык каражаттардын бузулууларынын жана (же) каталарынын, байланыштын маалыматтык-коммуникациялык каражаттарынын иштешиндеги бузулуулардын натыйжасында келип чыккандарды кошо алганда, мөөнөттүү контракттар боюнча борборлоштурулган сооданы токтото туруу, токтотуу жана жаңыртуу учурларын жана тартиби;
к) Бирликтин жалпы электр энергия рыногунда мөөнөттүү контракттар боюнча борборлоштурулган сооданын натыйжалары боюнча эсептешүүлөрдү жүргүзүү тартиби, анын ичинде мөөнөттүү контракттар боюнча борборлоштурулган сооданын операторунун кызмат көрсөтүүлөрүнө акы төлөө боюнча талаптарды канааттандырууну караган тартип.

VI. Алдын ала суткаларга борборлоштурулган соода

66. Бирликтин жалпы электр энергия рыногунда алдын ала суткаларга борборлоштурулган сооданы уюштуруу боюнча кызматтар Протоколго ылайык аныкталган мүчө мамлекеттин алдын ала суткаларга борборлоштурулган сооданы оператору – уюму тарабынан көрсөтүлөт.
Алдын ала суткаларга борборлоштурулган сооданын операторунун укуктары жана милдеттери (функциялары жана ыйгарым укуктары) ушул Эрежелерде, мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелеринде, маалымат алмашуу эрежелеринде, кошулуу жөнүндө келишимде, ошондой эле ушул Эрежелердин 
85-пунктунда каралып, алдын ала суткаларга борборлоштурулган сооданын оператору тарабынан бекитилген жоболордо белгиленет.
67. Алдын ала суткаларга борборлоштурулган сооданын оператору алдын ала суткаларга борборлоштурулган сооданын катышуучуларына Бирликтин жалпы электр энергия рыногунда электр энергиясынын соодасын уюштуруу боюнча кызматты көрсөтөт, анда төмөнкү иш-аракеттер камтылат:
алдын ала суткаларга борборлоштурулган сооданы уюштуруу;
алдын ала суткаларга борборлоштурулган сооданын катышуучусу үчүн алдын ала суткаларга борборлоштурулган сооданын натыйжасы боюнча сатып алынган (сатылган) электр энергиясынын көлөмүн (өлчөмдөрүн), баасын жана наркын аныктоо;
алдын ала суткаларга борборлоштурулган сооданы өткөрүүнү камсыз кылуучу техникалык каражаттардын туруктуу даярдыгын камсыз кылуу жана колдоо;
алдын ала суткаларга борборлоштурулган сооданын натыйжасы боюнча бүтүмдөрдү түзүүнү жана финансылык эсептерди жүргүзүүнү уюштуруу;
кошулуу жөнүндө келишимге жана маалымат алмашуу эрежелерине ылайык башка иш-аракеттерди аткаруу.
Алдын ала суткаларга борборлоштурулган сооданын оператору кошумча кызмат көрсөтүү катары алдын ала суткаларга борборлоштурулган сооданын  катышуучуларынын өкүлдөрүн окутууну жүргүзүшү мүмкүн.
68. Алдын ала суткаларга борборлоштурулган соода мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык сооданын бул түрү үчүн тиешелүү жеткирүү мезгилине каттоочу тарабынан аныкталуучу мамлекеттер аралык (ички) түйүндөрдүн эркин өткөрүү жөндөмүнун чегинде жүргүзүлөт.
Алдын ала суткаларга борборлоштурулган сооданын катышуучуларына келерки суткаларга сооданын ушул түрү үчүн мамлекеттер аралык (ички) түйүндөрдүн эркин өткөрүү жөндөмү жөнүндө маалымдоо маалымат алмашуу эрежелерине ылайык алдын ала суткаларга борборлоштурулган сооданын оператору тарабынан белгиленген тартипте соода сессиясынын башталышынан кечиктирбестен жүзөгө ашырылат.
69. Алдын ала суткаларга борборлоштурулган соода жүргүзүүдө электр энергиясынын баасын жана көлөмүн эсептөө төмөнкүлөрдүн негизинде жеткирүү мезгилинин алдындагы суткаларда жүргүзүлөт:
а) алдыдагы суткалардын ар бир саатына карата алдын ала суткаларга борборлоштурулган сооданын катышуучуларынын баа өтүнмөлөрүндө камтылган, электр энергиясынын тиешелүү көлөмдөрүн сатып алуучу сатып алууга даяр болгондон жогору эмес же сатуучу сатууга даяр болгондон төмөн эмес электр энергиясынын көлөмдөрүнүн жана бааларынын;
б) бир мегаватт-саат эсебинде ар бир мүчө мамлекеттин аймагында электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн үлүштүк наркынын;
в) сооданын бул түрү үчүн мамлекеттер аралык (ички) түйүндөрдүн эркин өткөрүү жөндөмүнүн.
70. Алдын ала суткаларга борборлоштурулган соодага катышуу үчүн Бирликтин жалпы электр энергия рыногунун катышуучулары алдын ала суткаларга борборлоштурулган сооданын операторуна белгиленген тартипте жана формаларда баа өтүнмөлөрүн тапшырышат.
Баа өтүнмөсүндө төмөнкү маалыматтар камтылат:
сооданын катышуучусунун аталышы;
баа өтүнмөсүнүн түрү (сатып алуу же сатуу);
сутканын ар бир саатында электр энергиянын көлөмү;
өзүнүн мүчө мамлекетинин чек арасындагы мамлекет аралык (мамлекеттер аралык) түйүндү (түйүндөрдү) көрсөтүү менен электр энергиясынын көлөмдөрү үчүн баа (баалар).
Сатып алуучунун баа өтүнмөсү бул, эгерде алдын ала суткаларга борборлоштурулган сооданы жүрүшүндө атаандаштык тандоонун натыйжалары боюнча түзүлгөн баа өтүнмөдө көрсөтүлгөн баадан ашпаган учурдагы анын баа өтүнмөсүндө көрсөтүлгөн көлөмдөрдү сатып алууга даяр дегенди түшүндүрөт.
Жеткирип берүүчүнүн баа өтүнмөсү бул, эгерде алдын ала суткаларга борборлоштурулган сооданы жүрүшүндө атаандаштык тандоонун натыйжалары боюнча түзүлгөн баа өтүнмөдө көрсөтүлгөн баадан төмөн болбогон учурдагы анын баа өтүнмөсүндө көрсөтүлгөн көлөмдөрдү жеткирүүгө даяр дегенди түшүндүрөт.
Баа өтүнмөсүндө аны жарым-жартылай аткарууга макулдук, ошондой эле электр энергиясын сатуунун (сатып алуунун) жол берилген минималдуу сааттык көлөмү көрсөтүлүшү мүмкүн.
Алдын ала суткаларга борборлоштурулган сооданын оператору тарабынан баа өтүнмөлөрүнө кошумча талаптар, ошондой эле жеткирүүчү үчүн да, сатып алуучу үчүн да баа өтүнмөсүндөгү баа деңгээлдеринин санына чектөөлөр белгилениши мүмкүн.
Ушул Эрежелерде жана (же) алдын ала суткаларга борборлоштурулган сооданын оператору тарабынан белгиленген баа өтүнмөлөрүнүн талаптары аткарылбаган учурда, алдын ала суткаларга борборлоштурулган сооданын катышуучусунун баа өтүнмөсү алдын ала суткаларга борборлоштурулган сооданын оператору тарабынан четке кагылат.
71. Баа өтүнмөлөрү соода валютасында берилет. Алдын ала суткаларга борборлоштурулган сооданын валютасы болуп алдын ала суткаларга борборлоштурулган сооданын оператору юрисдикциясында иштеген мүчө мамлекеттин валютасы саналат.
72. Баа өтүнмөлөрүн салыштыруу үчүн ар бир мүчө мамлекеттин аймагы боюнча бир мегаватт-саат эсебинде электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн үлүштүк наркы Протоколдун 5-пунктунда каралган эрежелерге ылайык белгиленген электр энергиясын (кубаттуулугун) мамлекеттер аралык берүү боюнча кызмат көрсөтүүлөргө карата баалардын (тарифтердин) жана соода сессиясы өткөрүлгөн датада соода валютасына карата алдын ала суткаларга борборлоштурулган сооданын оператору иштеген мүчө мамлекеттин юрисдикциясындагы улуттук (борбордук) банк тарабынан жарыяланган мүчө мамлекеттердин улуттук валюта курстарынын негизинде кошулуу жөнүндө келишимге ылайык сутканын ар бир сааты үчүн соода валютасында аныкталат.
73. Алдын ала суткаларга борборлоштурулган сооданын оператору электр энергиясын сатып алуу жана сатуу боюнча тиешелүү регламентте белгиленген убакытта келип түшкөн бардык баа өтүнмөлөрүнө негизденип, келерки суткалардын ар бир сааты үчүн электр энергиясын керектөөнүн жана сунуштоонун рангдык графиктерин түзөт. 
Электр энергиясын сатып алууга баа өтүнмөлөрү аларда көрсөтүлгөн баалардын азаюу тартибинде, ал эми баалар бирдей болгон учурда, Бирликтин жалпы электр энергия рыногунун алдын ала суткаларга борборлоштурулган соодасынын соода системасына алардын кезектик келип түшүү тартибиндеги ранг боюнча жайгаштырылат.
Электр энергиясын сатууга баа өтүнмөлөрү аларда көрсөтүлгөн баалардын өсүү тартибинде, ал эми баалар бирдей болгон учурда, Бирликтин жалпы электр энергия рыногунун алдын ала суткаларга борборлоштурулган соодасынын соода системасына алардын кезектик келип түшүү тартибиндеги ранг боюнча жайгаштырылат.
Баа өтүнмөлөрүн тандоодо жеткирүүнү камсыз кылуу үчүн тандалып алынган сатып алуучулардын бардык өтүнмөлөрү боюнча электр энергиясын (кубаттуулугун) мамлекеттер аралык берүүнү жүзөгө ашыруу зарыл болгон учурлардагы электр энергиясын (кубаттуулугун) мамлекеттер аралык берүү боюнча жеткирүүчүлөрдүн жана кызмат көрсөтүүлөрдүн бардык тандалып алынган өтүнмөлөрү боюнча сатып алуу наркынын жана жеткирүү наркынын суммаларынын бирдейлиги камсыз кылынгандай болуп бир мегаватт/саат эсебинде электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн үлүштүк наркы эсепке алынат. Нарк соода валютасында аныкталат.
74. Баа өтүнмөлөрүн атаандаштык тандоо жана алдын ала суткаларга борборлоштурулган сооданын оператору тарабынан операциялык суткалардын ар бир сааты үчүн тең салмак бааларды жана көлөмдөрдү аныктоо сатып алуучунун өтүнмөсүндөгү бардык сатып алуучуларга карата эсептелип кабыл алынган көлөмдүн жана баанын өндүрүмүнүн суммасы менен жеткирүүчүнүн өтүнмөсүндөгү бардык жеткирүүчүлөргө карата эсептелип кабыл алынган көлөмдүн жана баанын өндүрүмүнүн суммасынын ортосундагы айырма максималдуу болгондой болуп керектөөнүн жана сунуштоонун рангдык графиктерин салыштыруу аркылуу кошулуу жөнүндө келишимде белгиленген тартипте жүргүзүлөт.
Ошол эле учурда алдын ала суткаларга борборлоштурулган сооданын оператору өтүнмөнүн жарым-жартылай аткарылышына, электр энергиясын сатуунун (сатып алуунун) жол берилген минималдуу сааттык көлөмүнө макулдук берүүнө эске алып, ошондой эле ушул Эрежелерде каралган башка чектөөлөрдү эске алып, мамлекеттер аралык (ички) түйүндөрдүн эркин өткөрүү жөндөмү боюнча чектөөлөрдү сактоо менен сатып алуучулардын жана жеткирүүчүлөрдүн жалпы кабыл алынган көлөмдөрүнүн тең өлчөмдүгүн камсыз кылат.
Эгерде баа өтүнмөлөрүндө аталган чектөөлөрдү бузбаган көлөмдү жарым-жартылай аткарууга макулдук камтылса, алар жарым-жартылай тандалып алынышы мүмкүн. 
75. Алдын ала суткаларга борборлоштурулган сооданын оператору алдын ала суткаларга баа өтүнмөлөрүнүн борборлоштурулган атаандаштык тандоосун жүргүзүү жана кошулуу жөнүндө келишимде белгиленген тартипте бааларды жана көлөмдөрдү эсептөө үчүн математикалык моделди пайдаланып жана төмөнкү шарттарды сактап, электр энергиясына карата соода валютасындагы тең салмактуу бааларды жана төлөм ушул баалар боюнча жүргүзүлүүчү электр энергиянын көлөмдөрүн эсептөөнү жүзөгө ашырат:
а) пландалган суткалардын тиешелүү сааты үчүн электр энергиясына карата тең салмактуу баалар жеткирүүнүн тиешелүү багыты үчүн бир мамлекеттер аралык түйүнгө кирген электр энергиясынын бардык көлөмү үчүн бирдей болушу керек;
б) электр энергиясын жеткирүүчү үчүн тең салмактуу баа анын өтүнмөсүндөгү ошол сааттагы жеткирүү көлөмүнө шайкеш келген электр энергиясынын көлөмүнө карата көрсөтүлгөн баадан төмөн болушу мүмкүн эмес;
в) электр энергиясын сатып алуучу үчүн тең салмактуу баа анын өтүнмөсүндөгү бир мегаватт-саат эсебинде электр энергиясын (кубаттуулугун) мамлекеттер аралык берүү боюнча кызмат көрсөтүүлөрдүн үлүштүк наркына азайтылган, тең салмактуу бааларды аныктоодо эске алынган, ошол сааттагы жеткирүү көлөмүнө шайкеш келген электр энергиясынын көлөмүнө карата көрсөтүлгөн баадан жогору болушу мүмкүн эмес.
76. Каттоочу агымдардын ар бир багытында жана пландалган суткалардын ар бир сааты үчүн тиешелүү мамлекеттер аралык (ички) түйүндөр аркылуу электр энергиясын жеткирүүнүн жыйынды сааттык көлөмдөрүн жана сооданын бардык ыкмалары (түрлөрү) боюнча алардын сальдосун аныктоодо алдын ала суткаларга борборлоштурулган сооданын жыйынтыгы боюнча түзүлгөн, пландалган суткаларга электр энергиясын жеткирүүнүн жыйынды сааттык көлөмдөрүн тастыктоо же коррекциялоо үчүн мүчө мамлекеттердин ыйгарым укуктуу уюмдарына (системалык (түйүндүк) операторлоруна) жөнөтүлүүчү бүтүмдөрдүн көлөмүн эске алат. 
Алдын ала суткаларга түзүлгөн бүтүмү боюнча боюнча электр энергиясын ар бир саатка жеткирүүнүн көлөмү келерки суткаларга электр энергиясынын сальдо-агымынын суткалык сааттык графигиндеги тиешелүү саатка киргизилген көлөмгө барабар кабыл алынат жана пландалган суткаларга электр энергиясын жеткирүүнүн жыйынды сааттык көлөмүнүн сальдосунун каттоочу түзгөн маанилери мүчө мамлекеттердин ыйгарым укуктуу уюмдары (системалык (түйүндүк) операторлору) тарабынан тастыктоонун же коррекциялоонун жыйынтыктары боюнча мамлекеттер аралык түйүндөрдүн өткөрүү жөндөмүн аныктоо жана бөлүштүрүү эрежелерине ылайык каттоочу тарабынан аныкталат.
Пландалган суткаларга электр энергиясын жеткирүүнүн жыйынды сааттык көлөмүнүн сальдосунун маанилери мүчө мамлекеттердин ыйгарым укуктуу уюмдары (системалык (түйүндүк) операторлору) тарабынан тастыкталган учурда алдын ала суткаларга борборлоштурулган сооданын натыйжалары боюнча аныкталган алдын ала суткаларга түзүлгөн бүтүмү боюнча боюнча электр энергиясын жеткирүүнүн көлөмү келерки суткалардын кайсы бир саатында каттоочу тарабынан кыскартылышы мүмкүн.
77. Алдын ала суткаларга түзүлгөн бүтүм боюнча боюнча электр энергиясын жеткирүүнүн көлөмү жөнүндө маалымат мүчө мамлекеттин ички дүң электр энергия рыногунда электр энергиясын сатып алуу-сатуу келишимдерин эсепке алууну жүргүзүүгө ыйгарым укуктуу уюмуна каттоочу тарабынан берилет.
78. Алдын ала суткаларга түзүлгөн бүтүмдөрдүн олуттуу шарты болуп алдын ала суткаларга борборлоштурулган сооданын жыйынтыгы боюнча алдын ала суткаларга борборлоштурулган сооданын оператору тарабынан электр энергиясынын баасын жана көлөмүн аныктоо шарты саналат.
79. Ушул Эрежелердин 76-пунктунун жоболорун эске алуу менен баа өтүнмөлөрүн атаандаштык тандоо жол-жобосу аркылуу аныкталган электр энергиясын жеткирүүнүн баасы жана көлөмү жөнүндө шарттарда, алдын ала суткаларда борборлоштурулган сооданын оператору тарабынан бүтүмдөрдүн реестрине маалыматтарды киргизилген учурдан тартып алдын ала суткаларга түзүлгөн бүтүм түзүлдү деп эсептелет. Борборлоштурулган сооданын натыйжалары боюнча алдын ала суткаларга бүтүмдү түзүү бүтүмдөрдүн реестринен алынган көчүрмө менен тастыкталат, ал маалымат алмашуу эрежелерине ылайык борборлоштурулган сооданын оператору тарабынан белгиленген тартипте бүтүмдүн катышуучуларына жөнөтүлөт. Мында тараптар кол койгон бир документти түзүү жүзөгө ашырылбайт жана келишимдин жөнөкөй жазуу түрүндөгү формасы сакталды деп эсептелет. 
Борборлоштурулган сооданын натыйжасында аныкталган алдын ала суткаларга түзүлгөн бүтүмдүн шарттары тараптардын макулдашуусу боюнча өзгөртүлүшү мүмкүн эмес.
80. Сатуучу (жеткирүүчү) тарабынан алдын ала суткаларга түзүлгөн бүтүм боюнча сатылган электр энергиясынын көлөмү сатуучунун (жеткирүүчүнүн) өзүнүн пландуу сааттык керектөөсүнө киргизилүүгө жана (же) мүчө мамлекеттин мыйзамдарына ылайык ички дүң электр энергия рыногунда сатып алынууга тийиш.
Сатуучу (жеткирүүчү) тарабынан алдын ала суткаларга түзүлгөн бүтүм боюнча сатып алынган электр энергиясынын көлөмү сатуучунун (жеткирүүчүнүн) өзүнүн пландуу сааттык керектөөсүнө киргизилүүгө жана (же) мүчө мамлекеттин мыйзамдарына ылайык ички дүң электр энергия рыногунда сатылууга тийиш.
81. Алдын ала суткаларга түзүлгөн бүтүм боюнча жеткирилүүчү электр энергиясын (кубаттуулугун) мамлекеттер аралык берүү зарылчылыгы келип чыккан учурда, ал тиешелүү мүчө мамлекеттин аймагында электр энергиясын (кубаттуулугун) мамлекеттер аралык берүү соодасына ыйгарым укуктуу уюм (уюмдар) тарабынан кошулуу жөнүндө келишимдин шарттарына ылайык ушул Эрежелердин 76-пунктунун жоболорун эске алуу менен мындай бүтүм үчүн аныкталган электр энергиясынын көлөмүндө жана жеткирүү мөөнөттөрдө жүзөгө ашырылат. 
82. Алдын ала суткаларга борборлоштурулган сооданын  жыйынтыгы боюнча алдын ала суткаларга борборлоштурулган сооданын оператору баа өтүнмөлөрү атаандаштык тандоодон өткөн сооданын катышуучуларынын ортосунда бүтүмдөрдү түзөт, тиешелүү суткаларда аткарылган бүтүмдөрдүн жыйынтыгы боюнча жеткирүүчүлөрдүн жана сатып алуучулардын алдын ала милдеттенмелеринин жана талаптарынын өлчөмүн эсептейт жана кошулуу жөнүндө келишимде же борборлоштурулган сооданын оператору тарабынан белгиленген тартипте ыйгарым укуктуу эсептик (клиринг) уюмда алдын ала суткаларга борборлоштурулган сооданын катышуучулары ачкан эсептер аркылуу сатылып алынган (сатылган) электр энергиясына акы төлөө максатында көрсөтүлгөн маалыматтарды ыйгарым укуктуу эсептик (клиринг) уюмуна жөнөтөт.
83. Алдын ала суткаларга борборлоштурулган сооданын  катышуучулары тарабынан милдеттенмелердин аткарылышына кепилдик берүү системасы кошулуу жөнүндө келишимде белгиленет жана бул системада катышуучунун баа өтүнмөсүндө көрсөтүлгөн ар бир баскыч баа өндүрүмүнүн жана көлөмдүн максималдуу мааниси катары аныкталуучу өлчөмдө ыйгарым укуктуу эсептик (клирингдик) уюмдагы эсепке каражаттарын жайгаштыруу каралат жана алдын ала милдеттенмелер жана талаптар боюнча ар күндүк финансылык эсептешүүлөрдү жүргүзүүдө келерки суткаларга карата борборлоштурулган соодага катышуу үчүн жетиштүү болуп саналат.
Электр энергиясын сатып алууга баа өтүнмөсүн камсыз кылуу үчүн эсепте каражат жетишсиз болгон учурда, мындай баа өтүнмөсү четке кагылат жана атаандаштык тандоого катышпайт.
84. Алдын ала суткаларга борборлоштурулган сооданын оператору эсептик мезгилде алдын ала суткаларга электр энергиясынын борборлоштурулган соодасынын жыйынтыгы боюнча катышуучу тарабынан сатып алынган (сатылган) электр энергиясынын көлөмүн (санын), баасын жана наркын, ошондой эле кошулуу жөнүндө келишимге ылайык алдын ала суткаларга борборлоштурулган сооданын оператору тарабынан белгиленген тартипте Бирликтин жалпы электр энергия рыногунун катышуучусунун тиешелүү милдеттенмелерин (талаптарын) аныктайт. 
Алдын ала суткаларга түзүлгөн бүтүмдөр боюнча, мындай бүтүмдөргө карата электр энергиясын (кубаттуулугун) мамлекеттер аралык берүүнү жүзөгө ашыруу боюнча милдеттенмелер (талаптар) жөнүндө отчёт борборлоштурулган сооданын оператору тарабынан ай сайын түзүлөт жана кошулуу жөнүндө келишимге ылайык алдын ала суткаларга борборлоштурулган сооданын катышуучуларына берилет.
Ушул Эрежелерге жана кошулуу жөнүндө келишимге ылайык алдын ала суткаларга борборлоштурулган сооданын оператору тарабынан баа өтүнмөлөрүн атаандаштык тандоо жол-жобосун жүргүзүү аркылуу тиешелүү эсептик мезгил үчүн аныкталган электр энергиясынын баасы Бирликтин жалпы электр энергия рыногунда калыптанган рыноктук баа болуп саналат. Борборлоштурулган сооданын оператору электр энергиясына карата калыптанган рыноктук баалар жөнүндө маалыматтын сакталышын, ошондой эле маалымат алмашуу эрежелеринде белгиленген тартипте бул маалыматты мүчө мамлекеттердин мамлекеттик органдарына берилишин камсыз кылууга милдеттүү. Сооданын натыйжалары жөнүндө борборлоштурулган сооданын оператору тарабынан берилүүчү маалыматтар Бирликтин жалпы электр энергия рыногунда алдын ала суткаларга борборлоштурулган сооданын алкагында калыптанган рыноктук баалар жөнүндө маалыматтын расмий булагы болуп саналат.
85. Алдын ала суткаларга борборлоштурулган сооданын оператору тарабынан Бирликтин жалпы электр энергия рыногунда алдын ала суткаларга борборлоштурулган сооданы уюштуруу максатында төмөнкүлөр аныкталат:
а) алдын ала суткаларга электр энергиясынын борборлоштурулган соодасына уруксат алуу үчүн Бирликтин жалпы электр энергия рыногунун катышуучусу тарабынан аткарылууга тийиш болгон талаптар; 
б) Бирликтин жалпы электр энергия рыногунун катышуучусу тарабынан алдын ала суткаларга электр энергиясынын борборлоштурулган соодасына уруксат алуу үчүн аткарылууга тийиш болгон талаптарга ылайык келүүсүн тастыктоочу документтерди берүүнүн тартиби, ошондой эле Бирликтин жалпы электр энергия рыногунун катышуучусунун мындай талаптарга ылайык келүүсүн текшерүү жол-жобосу; 
в) алдын ала суткаларга электр энергиясынын борборлоштурулган соодасынын катышуучусу тарабынан милдеттенмелердин аткарылышын камсыз кылуу тартиби, анын ичинде алдын ала суткаларга борборлоштурулган сооданын операторунун кызмат көрсөтүүлөрү үчүн төлөм; 
г) алдын ала суткаларга борборлоштурулган сооданын катышуучусунун баа өтүнмөлөрүнө карата талаптар, баа өтүнмөлөрүн берүү жана кабыл алуу жол-жобосу, ошондой эле талаптарга ылайык келбеген баа өтүнмөлөрүн берүүдө мүмкүн болуучу кесепеттер; 
д) сатып алынган (сатылган) электр энергиясынын көлөмдөрүн, баасын жана наркын, алдын ала суткаларга борборлоштурулган сооданын жыйынтыктары боюнча электр энергиясын сатып алуу (сатуу) боюнча Бирликтин жалпы электр энергия рыногунун катышуучусунун тиешелүү талаптарын жана милдеттенмелерин аныктоо тартиби; 
е) алдын ала суткаларга борборлоштурулган соода жүргүзүүдө электр энергиясын сатып алууга (сатууга) берилген баа өтүнмөлөрүн тандоо жол-жобосун (баа өтүнмөлөрүнүн бири-бирине шайкештигин белгилөө тартиби, анын ичинде бул шайкештик аныкталуучу белгилер жана мындай шайкештикти жазуу тартиби); 
ж) баа өтүнмөлөрүн тандоонун натыйжалары боюнча (алдын ала суткаларга борборлоштурулган сооданын натыйжалары боюнча) алдын ала суткаларга борборлоштурулган сооданын оператору тарабынан Бирликтин жалпы электр энергия рыногунун катышуучусуна берилүүчү маалыматтардын тизмеги;
з) алдын ала суткаларга борборлоштурулган сооданы каттоодон өткөрүү камсыз кылына турган программалык-техникалык каражаттардын бузулууларынын жана (же) каталарынын, байланыштын маалыматтык-коммуникациялык каражаттарынын иштешиндеги бузулуулардын натыйжасында келип чыккандарды кошо алганда, алдын ала суткаларга борборлоштурулган сооданы токтото туруу, токтотуу жана жаңыртуу учурларын жана тартиби;
и) Бирликтин жалпы электр энергия рыногунда алдын ала суткаларга борборлоштурулган сооданын натыйжалары боюнча эсептешүүлөрдү жүргүзүү тартиби, анын ичинде алдын ала суткаларга борборлоштурулган сооданын операторунун кызмат көрсөтүүлөрүнө акы төлөө боюнча талаптарды канааттандырууну караган тартип. 

VI. Электр энергиясысынын сальдо-агымдарынын сааттык 
четтөөлөрүнүн көлөмдөрүн эсептөө тартиби жана аларды 
жөнгө салуу тартиби

86. Бирликтин жалпы электр энергия рыногунда электр энергиясынын сальдо-агымындарынын сааттык четтөөлөрүн жөнгө салуу ушул Эрежелерге ылайык жана синхрондук зонадагы мүчө мамлекеттердин энергетика системаларынын параллелдүү ишинин технологиялык өзгөчөлүктөрү менен шартталган жана диапазону эки тараптуу же көп тараптуу документтер – мүчө мамлекеттердин электр энергетика системаларынын электр тогунун бирдиктүү жыштыгы менен биргелешип иштөө жөнүндө макулдашууларда (мындан ары – параллелдүү иш жөнүндө макулдашуулар) же аталган макулдашууларды аткаруу максатында чектеш мүчө мамлекеттердин системалык (түйүндүк) операторлору менен макулдашылган башка документтерде (мындан ары – электр энергиясынын сальдо-агымындарынын жол берилген технологиялык сааттык четтөөлөр диапазону) белгиленген электр энергиясынын сальдо-агымындарынын жол берилген технологиялык сааттык четтөөлөр жөнүндө шарттарды эске алуу менен четтөөлөрдү жөнгө салуу келишимдеринин негизинде жүргүзүлөт. 
Чектеш мүчө мамлекеттердин ыйгарым укуктуу уюмдарынын ортосунда четтөөлөрдү жөнгө салуу келишимдерин түзүү милдеттүү болуп саналат. Бирликтин мүчөсү болуп саналбаган мамлекеттин аймагы боюнча өткөн мамлекеттер аралык электр берүү линиялары аркылуу гана электр энергетика системасы бир же бир нече мүчө мамлекеттердин электр энергетика системасы менен электрдик байланышы бар мүчө мамлекет тарабынан электр энергиясынын сальдо-агымындарынын сааттык четтөөлөрүн жөнгө салуу Протоколдун 31-пунктуна ылайык жүзөгө ашырылат.
Четтөөлөрдү жөнгө салуу келишимдери жөнүндө маалымат маалымат алмашуу эрежелерине ылайык ачыкталат.
87. Чектеш мүчө мамлекеттердин системалык (түйүндүк) операторлору менен макулдашылган параллелдүү иш жөнүндө макулдашууда же башка документтерде каралган авариялык өз ара жардам көрсөтүү жөнүндө келишим (анын ичинде үчүнчү мамлекеттердин чарбакер субъекттери менен) бар болгон учурда, электр энергиясын жеткирүүнүн көлөмү, наркы жана шарттары келишимдин тараптары тарабынан өз алдынча аныкталышын караган мындай макулдашууну (мындан ары – авариялык өз ара жардам көрсөтүү жөнүндө келишим) аткаруу максатында мындай келишим боюнча жеткирилүүчү электр энергиясынын көлөмдөрү четтөөлөрдү жөнгө салуу келишими боюнча жөнгө салынууга тийиш болгон электр энергиясынын сальдо-агымдарынын сааттык четтөөлөрүнүн көлөмдөрүнөн алып салынат.
88. «Туюк схема» боюнча электр энергиясын керектөөчүлөргө жеткирүү жүргүзүлгөн мамлекеттер аралык электр берүү линияларын өзүнө камтыган мамлекеттер аралык түйүндөргө карата электр энергиясынын сальдо-агымдарынын сааттык четтөөлөрүн жөнгө салуу «туюк схема» электр энергиясын жеткирүү боюнча түзүлгөн эки тараптуу эркин келишимдердин алкагында жүзөгө ашырылат. Мындай келишимдерге ушул бөлүмдүн жоболору колдонулбайт. 
Электр энергиясынын сальдо-агымындарынын сааттык четтөөлөрүн жөнгө салуу максатында аталган мамлекеттер аралык түйүндөр чектеш мүчө мамлекеттердин ыйгарым укуктуу уюмдарынын ортосунда түзүлгөн келишимге киргизилбейт.
89. Четтөөлөрдү жөнгө салуу келишиминин олуттуу шарттары болуп төмөнкүлөр саналат:
а) келишим колдонулуп баштаган дата;
б) келишимди колдонуу мөөнөтү жана токтотуу тартиби жөнүндө шарттар;
в) бул келишимдин алкагында электр энергиясынын сальдо-агымдарынын сааттык четтөөлөрүн жөнгө салуу жүзөгө ашырылуучу мамлекеттер аралык түйүндөрдүн тизмеги (аларга кирген мамлекеттер аралык электр берүү линияларын көрсөтүү менен);
г) ушул Эрежелердин 90 – 98-пункттарын эске алуу менен электр энергиясынын сальдо-агымындарынын сааттык четтөөлөрүнүн көлөмүн жана наркын аныктоо тартиби;
д) келишимдердин тиешелүү түрү үчүн мүчө мамлекеттердин жарандык мыйзамдарында каралган башка олуттуу шарттар.
90. Электр энергиясынын сальдо-агымдарынын сааттык четтөөлөрүнүн көлөмдөрү четтөөлөрдү жөнгө салуу келишимдерине киргизилген мамлекеттер аралык түйүндөргө карата чектеш мүчө мамлекеттердин (системалык (түйүндүк) операторлору) тарабынан мамлекеттер аралык түйүндөр аркылуу электр энергиясынын агымдарынын пландык жана факт жүзүндөгү сааттык маанилери жөнүндө маалыматтын негизинде аныкталат.
Бирликтин мүчөсү болуп саналбаган мамлекеттин аймагы боюнча өткөн мамлекеттер аралык электр берүү линиялары аркылуу гана электр энергетика системасы бир же бир нече мүчө мамлекеттердин электр энергетика системасы менен электрдик байланышы бар мүчө мамлекетке карата, ошондой эле эгерде мүчө мамлекеттин электр энергетика системасы үчүнчү мамлекеттердин электр энергетика системасы менен айлампа электр байланышына ээ болсо, электр энергиясынын сальдо-агымдарынын сааттык четтөөлөрүнүн көлөмү тиешелүү үчүнчү мамлекеттер менен мамлекеттер аралык төйөндөрдөгү эсепке алуу пункттарында электр энергиясын коммерциялык эсепке алуунун маалыматтарын пайдалануу менен аныкталат.
91. Эсептик мезгилдин ар бир сааты үчүн мамлекеттер аралык түйүндөрдөгү электр энергиясынын сальдо-агымдарынын сааттык четтөөлөрүнүн көлөмү электр энергиясынын сальдо-агымдарынын факт жүзүндөгү жана пландалган маанилеринин ортосундагы алгебралык (белгисин эске алуу менен) айырма катары аныкталат. Бул көлөмдүн ичинде төмөнкү курамдык бөлүктөр болот:
а) тиешелүү келишимдер бар болгон учурда авариялык өз ара жардам көрсөтүү менен шартталган курамдык бөлүк (бул четтөөлөр авариялык өз ара жардам көрсөтүү жөнүндө келишимдердин алкагында жөнгө салынат);
б) электр энергиясынын сальдо-агымдарынын жол берилген технологиялык сааттык четтөөлөрүнүн диапазонунун чегинде синхрондук зонада мүчө мамлекеттердин энергетика системаларынын параллелдүү ишинин технологиялык өзгөчөлүктөрү менен шартталган курамдык бөлүк (бул четтөөлөр четтөөлөрдү жөнгө салуу келишимдеринин алкагында жөнгө салынат);
в) ушул пункттун «а» жана «б» пунктчаларында көрсөтүлгөн курамдык бөлүктөдөн тышкары курамдык бөлүк (мындан ары – сааттык башка четтөөлөр) (бул четтөөлөр четтөөлөрдү жөнгө салуу келишиминин алкагында жөнгө салынат).
92. Электр энергиясынын сальдо-агымдарынын сааттык көлөмүн ушул Эрежелердин 91-пунктунда көрсөтүлгөн курамдык бөлүктөргө бөлүштүрүп коюу төмөнкү жоболордун негизинде жүзөгө ашырылат:
а) эки тараптуу эркин келишимдер, мөөнөттүү контракттар жана алдын ала түзүлгөн бүтүмдөр боюнча, электр энергиясын (кубаттуулугун) соодадан тышкары мамлекеттер аралык берүү боюнча (эгерде электр энергиясы ар кайсы мамлекеттер аралык түйүндөр аркылуу жүзөгө ашырылса, мүчө мамлекеттин ички электр энергия рыногунда түзүлгөн сатып алуу-сатуу келишими боюнча жеткирүүнү камсыз кылуу максатында), электр энергиясын (кубаттуулугун) мамлекеттер аралык берүү жана үчүнчү мамлекеттерге (үчүнчү мамлекеттерден) электр энергиясын жеткирүү боюнча эсептик мезгилдин ар бир саатында электр энергиясын жеткирүүнүн факт жүзүндөгү сааттык көлөмдөрү мамлекеттер аралык электр линиялары боюнча өткөрүлүүчү электр энергиясынын көлөмүн аныктоо максаттары үчүн системалык (түйүндүк) операторлор тарабынан пайдаланылган коммерциялык эсепке алуу аспаптарынын факт жүзүндөгү көрсөткүчтөрүнө карабастан, электр энергиясынын сальдо-агымынын суткалык сааттык графигинде эсепке алынган тиешелүү пландык маанилерге барабар кабыл алынат;
б) эгерде электр энергиясы ар кандай мамлекеттер аралык түйүндөр аркылуу жүргүзүлсө, мүчө мамлекеттин электр энергиясынын ички рыногунун иштешин камсыз кылуу максаттары үчүн чектеш мүчө мамлекеттин электр энергетика системасы аркылуу жүзөгө ашырылуучу электр энергиясын (кубаттуулугун) соодалык эмес мамлекеттер аралык берүүнүн факт жүзүндөгү сааттык көлөмдөрү электр энергиясын (кубаттуулугун) соодалык эмес мамлекеттер аралык берүүнүн тиешелүү келишимдерине ылайык аныкталат;
в) авариялык өз ара жардам көрсөтүүнүн көлөмү тиешелүү мүчө мамлекеттердин системалык операторлору тарабынан макулдашылган тиешелүү маанилерге барабар кабыл алынат;
г) синхрондук зонада мүчө мамлекеттердин энергетика системаларынын параллелдүү ишинин технологиялык өзгөчөлүктөрү меен шартталган электр энергиясынын сальдо-агымынын сааттык четтөөлөрүнүн көлөмдөрү тиешелүү саатта төмөнкү маанилердеги модулдар боюнча минималдууга барабар кабыл алынат:
бул сааттагы сааттык четтөөнүн көлөмүнүн жана ушул пункттун «б» жана «в» пунктчаларында көрсөтүлгөн курамдык бөлүктөрдүн суммасынын алгебралык айырмасы;
агымдын тиешелүү багыты боюнча электр энергиясынын сальдо-агымынын жол берилген технологиялык сааттык четтөөлөр диапазонунун макулдашылган максималдуу мааниси;
д) ушул пункттун «а» – «г» пунктчаларында көрсөтүлгөн курамдык бөлүктөргө байланышпаган саатык башка четтөөлөрдүн көлөмдөрү бул сааттагы сааттык четтөөнүн көлөмүнүн жана ушул пункттун «в» жана «г» пунктчаларында көрсөтүлгөн курамдык бөлүктөрдүн суммасынын алгебралык айырмасына барабар кабыл алынат. 
93. Ушул бөлүмдү колдонуу максаттары үчүн электр энергиясынын агымынын мүчө мамлекеттин электр энергетика системасына карай багыты оң белги менен кабыл алынат, ал эми электр энергиясынын агымынын мүчө мамлекеттин электр энергетика системасынан чыккан багыты терс белги менен кабыл алынат.
94. Ушул Эрежелердин 91-пунктунда көрсөтүлгөн электр энергиясынын сальдо-агымдарынын жана алардын курамдык бөлүктөрүнүн сааттык четтөөлөрүнүн көлөмдөрү жөнүндө маалымат мүчө мамлекеттин электр энергиясынын сальдо-агымдарынын четтөөлөрүн жөнгө салууга ыйгарым укуктуу ошол мүчө мамлекеттин системалык (түйүндүк) оператору тарабынан берилет. Ар бир мамлекеттер аралык түйүн боюнча суткалардын ар бир саатында четтөөлөрдү компенсациялоо боюнча милдеттенмелердин өлчөмүн жана талаптарды аныктоо максатында четтөөлөрдү жөнгө салууга ыйгарым укуктуу уюмдардын ортосунда бул маалыматтарды алмашуу четтөөлөрдү жөнгө салуу келишиминде белгиленген мөөнөттөрдө жүзөгө ашырылат. 
95. Чектеш мүчө мамлекеттердин электр энергетика системаларынын ортосунда радиалдык электрдик байланыштар бар болгон учурда, аларда башка түйүндөргө көз карандысыз электр энергиясынын агымын пландаштыруу жана башкаруу жүргүзүлө турган бир нече мамлекеттер аралык түйүндөр бөлүп көрсөтүлүшү мүмкүн. Мындай учурда эгерде четтөөлөрдү жөнгө салуу келишиминин тараптары башкача макулдашпаса, электр энергиясынын сальдо-агымындарынын четтөөлөрүнүн көлөмдөрү ар бир мамлекеттер аралык түйүндө аныкталат.
96. Ушул Эрежелердин 92-пунктунун «г» жана «д» пунктчаларында көрсөтүлгөн сааттык четтөөлөрдүн наркы энергетика системаларды параллелдүү (биргелешкен) иши жөнүндө өкмөттөр аралык макулдашуулардын жана башка төмөнкү принциптер эске алынган өкмөттөр аралык макулдашуулардын жоболорунун негизинде четтөөлөрдү жөнгө салуу келишиминин тараптары тарабынан аныкталат: 
а) ушул Эрежелердин 92-пунктунун «г» пунктчасында көрсөтүлгөн четтөөлөрдүн наркын эсептөө мүчө мамлекеттердин электр энергетика системаларынын ишинин туруктуулугун жана параллелдүү ишинин андан ары өнүгүүсүн камсыз кылган, тараптар тарабынан макулдашылган ан аныктоо методиканы эске алуу паралелдүү иш жөнүндө эки тараптуу макулдашууда белгиленген электр энергиясынын сальдо-агымдарынын жол берилген технологиялык сааттык четтөөлөрүнүн диапазонунун чегинде электр энергиясын сатып алууга да, сатууга да баалардын теңдигинин негизинде аныкталат;
б) ушул Эрежелердин 92-пунктунун «д» пунктчасында көрсөтүлгөн четтөөлөрдүн наркын эсептөө электр энергиясынын ички улуттук рынокторунун субъекттеринин улуттук электр энергия рыногундагы системаны тең салмактоо боюнча мамилелерге катышуусунун натыйжасында тарткан негиздүү чыгашаларды аларга компенсациялап берүү зарылчылыгынын негизинде жүргүзүлүүгө тийиш.
97. Четтөөлөрдү жөнгө салууга ыйгарым укуктуу уюм тарабынан сааттык четтөөлөрдү компенсациялоо максатында сатып алынган же сатылган электр энергиясынын, ошондой эле тиешелүү мүчө мамлекеттин мыйзамдарына ылайык электр энергиясынын ички дүң рыногунда электр энергиясын жүгүртүүгө катышууну камсыз кылган милдеттүү кызмат көрсөтүүлөрдүн наркынын эсепте пайдаланылган сандык жана баа параметрлери тиешелүү мүчө мамлекеттердин коммерциялык жана технологиялык инфратүзүм уюмдарынын отчёттук документтери менен тастыкталат.  
98. Четтөөлөрдү жөнгө салууга карата эки тараптуу келишимдер боюнча милдеттенмелердин жана талаптардын өлчөмү эсептик мезгилдин бүтүшү менен аныкталат.

VII. Корутунду жоболор

99. Мүчө мамлекеттердин системалык (түйүндүк) операторлору мүчө мамлекеттердин энергетикалык коопсуздугун камсыз кылуу зарылдыгын эске алып, Бирликтин жалпы электр энергия рыногунун ишинин техникалык маселелерин, анын ичинде операциялык-диспетчердик башкаруу, электр энергетика системаларынын туруктуулугу, координациялык пландаштыруу жана пландаштыруунун региондук координаторунун функцияларын аныктоо маселелерин жөнгө алуучу эки тараптуу жана көп тараптуу келишимдерди түзүүгө (жоболорду, нускамаларды кабыл алууга), ошондой эле Бирликтин жалпы электр энергия рыногунун иш максаттарына карама-каршы келбеген жагынан алганда, мурунку макулдашууларды, анын ичинде үчүнчү өлкөлөрдүн энергетика системаларынын системалык (түйүндүк) операторлору менен мурда түзүлгөн макулдашууларды жана мурда кабыл алынган жоболорду жана нускамаларды колдонууга укуктуу.
Эгерде 2 же андан көп мүчө мамлекеттердин системалык (түйүндүк) операторлорунун ортосунда, анын ичинде үчүнчү өлкөлөрдүн системалык (түйүндүк) операторлорунун ортосунда ушул Эрежелерде каралган иш-аракеттерди ушундай операторлорунун бири тарабынан аткаруу каралган макулдашуу түзүлсө, анда мүчө мамлекеттердин биринин системалык (түйүндүк) оператору башка мүчө мамлекеттин системалык (түйүндүк) операторуна мындай иштерди аткарууга, анын ичинде маалымат алмашуу эрежелерине ылайык каттоочуга маалымат берүүгө ыйгарым укук бере алат.
100. Ушул Эрежелердин аткарылышын контролдоо 2014-жылдын 
29-майындагы Евразия экономикалык бирлиги жөнүндө келишимге жана мүчө мамлекеттердин мыйзамдарына ылайык жүзөгө ашырылат.
Мүчө мамлекеттин мыйзамдарына ылайык табигый монополиянын субъектиси болуп саналган, Бирликтин жалпы электр энергия рыногунун инфратүзүмдүк уюмунун ушул Эрежелерди бузгандыгы ошол мүчө мамлекеттин мыйзамдарында каралган жоопкерчиликке алып келет.
Бирликтин жалпы электр энергия рыногунун инфратүзүмдүк уюму ушул Эрежелерди аткарбай, натыйжада ал Бирликтин жалпы электр энергия рыногунун субъекттеринин укуктарын жана мыйзамдуу кызыкчылыктарын бузууга алып келсе, аймагында Бирликтин жалпы электр энергия рыногунун инфратүзүмдүк уюму катталган мүчө мамлекеттин мыйзамдарында жана кошулуу жөнүндө келишимде каралган жоопкерчиликке алып келет. 
Бирликтин жалпы электр энергия рыногунда каттоочу тарабынан ушул Эрежелерде жана кошулуу жөнүндө келишимде каралган функциялардын (милдеттердин) аткарылышын контролдоо Жетекчилер кеңеши жөнүндө жобого ылайык Жогорку Евразия экономикалык кеңешинин 2022-жылдын 9-декабрындагы № 19 чечими менен түзүлгөн, Евразия экономикалык бирлигинин мүчө мамлекеттеринин энергетика чөйрөсүндөгү ыйгарым укуктуу органдарынын жетекчилеринин Кеңеши тарабынан жүзөгө ашырылат. 
Ушул Эрежелерде жана кошулуу жөнүндө келишимде каралган функциялар (милдеттер) каттоочу тарабынан аткарылбагандыгын көрсөтүүчү жагдайлар келип чыккан учурда, Бирликтин жалпы электр энергия рыногунун субъекттери Евразия экономикалык бирлигинин мүчө мамлекеттеринин энергетика чөйрөсүндөгү ыйгарым укуктуу органдарынын жетекчилеринин Кеңешине кайрылууга укуктуу. 
Бирликтин жалпы электр энергия рыногунда атаандаштыкты болтурбай коюуга, чектөөгө же жоюуга багытталган иш-аракеттер Бирликтин жалпы электр энергия рыногунун инфратүзүмдүк уюму тарабынан жасалышы аймагында мындай уюм катталган мүчө мамлекеттин мыйзамдарында каралган жоопкерчиликке же 2014-жылдын 29-майындагы Евразия экономикалык бирлиги жөнүндө келишимде каралган жоопкерчиликке алып келет. 
_________________

Россия Федерациясы

	Беларусь Республикасынын жана Россия Федерациясынын, Беларусь Республикасынын жана Литванын, Беларусь Республикасынын жана Украинанын ортосундагы мамлекеттик чек араларды кесип өткөн бардык чыңалуу класстарындагы мамлекеттер аралык электр линиялары (ушул өлкөлөрдүн энергетика системаларынын өз ара жана Беларусь Республикасынын жана Россия Федерациясынын энергетика системалары менен синхрондуу иштөө шартында)


	Казакстан Республикасы (батыш) –
Россия Федерациясы
	Казакстан Республикасынын (Батыш Казакстан облусу) жана Россия Федерациясынын (Самара жана Саратов облустары) ортосундагы мамлекеттик чек араны кесип өткөн 220 кВ жана андан жогору чыңалуудагы мамлекеттер аралык электр линиялары

	Казакстан Республикасы (түндүк) –
Россия Федерациясы
	Казакстан Республикасынын (Актөбө, Чыгыш Казакстан, Костанай, Павлодар жана Түндүк-Казакстан облустары) жана Россия Федерациясынын (Алтай аймагы, Курган, Омск, Оренбург жана Челябинск облустары) ортосундагы мамлекеттик чек араларды кесип өткөн 220 кВ жана андан жогору чыңалуудагы мамлекеттер аралык электр линиялары 


	Казакстан Республикасы – 
Кыргыз Республикасы
	Казакстан Республикасынын жана Кыргыз Республикасынын ортосундагы мамлекеттик чек араны кесип өткөн бардык чыңалуу класстарындагы мамлекеттер аралык электр линиялары


	«Туюк түйүндөр»
Казакстан Республикасы –
Россия Федерациясы
	«Мыңкул» көмөкчордону менен «Валиханово» көмөкчордонунун ортосундагы 220 кВ чыңалуудагы мамлекеттер аралык электр линиялары, ошондой эле Казакстан Республикасынын жана Россия Федерациясынын ортосундагы мамлекеттик чек араларды кесип өткөн 110 кВ жана андан төмөн чыңалуудагы мамлекеттер аралык электр линиялары   




____________
